[pic] | EUROPOS BENDRIJŲ KOMISIJA |

Briuselis, 2008.6.19

KOM(2008) 372 galutinis

2008/0119 (ACC)

Pasiūlymas

TARYBOS SPRENDIMAS

dėl Bendrijos pozicijos EB ir Meksikos jungtinėje taryboje dėl Jungtinės tarybos sprendimo 2/2001 dalinio keitimo

(pateikta Komisijos)

AIŠKINAMASIS MEMORANDUMAS

ES ir Meksikos laisvosios prekybos zona įsteigta ES ir Meksikos jungtinės tarybos sprendimais. Todėl prekybos nuostatų pakeitimai, būtini po ES plėtros, priimami Jungtinės tarybos sprendimais ir nėra įtraukti į ES ir Meksikos susitarimo papildomą protokolą, kuris buvo pateiktas Tarybai tvirtinti laikantis kitos procedūros.

ES ir Meksikos jungtinės tarybos sprendimas 2/2001 numato Šalių keitimosi paslaugomis liberalizavimą laikantis Bendrojo susitarimo dėl prekybos paslaugomis (GATS) V straipsnio. Po ES plėtros reikalingi kai kurie patikslinimai, ypač sprendimo I priedo (patekimo į rinką apribojimai ir nacionalinis finansinių paslaugų režimas) ir II priedo (už finansines paslaugas atsakingos institucijos).

2006 m. spalio 23 d. Taryba įgaliojo Komisiją derėtis dėl šių pakeitimų. Tolesnės derybos su Meksika padėjo pasiekti susitarimą į Sprendimo 2/2001 I priedą perkelti patekimo į rinką apribojimus ir nacionalinio režimo įvedimą, kuris numatytas naujosioms ES valstybėms narėms Bendrojo susitarimo dėl prekybos paslaugomis (GATS) tvarkaraščiuose. Šalys taip pat atnaujino Sprendimo Nr. 2/2001 II priedą, kuriame pateikiamas už finansines paslaugas atsakingų institucijų sąrašas.

Todėl Komisija rekomenduoja Tarybai priimti pridedamą Tarybos sprendimą kaip ES bendrąją poziciją dėl siūlomo ES ir Meksikos jungtinės tarybos sprendimo (pateiktas priede).

2008/0119 (ACC)

Pasiūlymas

TARYBOS SPRENDIMAS

dėl Bendrijos pozicijos EB ir Meksikos jungtinėje taryboje dėl Jungtinės tarybos sprendimo 2/2001 dalinio keitimo

EUROPOS SĄJUNGOS TARYBA,

atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,

atsižvelgdama į Komisijos pasiūlymą[1],

kadangi:

1. Rumunijai ir Bulgarijos Respublikai įstojus į Europos Sąjungą, nuo 2007 m. sausio 1 d. Europos bendrijos steigimo sutartis taip pat taikoma jų teritorijose.

2. ES ir Meksikos jungtinės tarybos sprendimas 2/2001 numato Šalių keitimosi paslaugomis liberalizavimą laikantis Bendrojo susitarimo dėl prekybos paslaugomis (GATS) V straipsnio. Po ES plėtros reikalingi kai kurie patikslinimai, ypač sprendimo I priedo (patekimo į rinką apribojimai ir nacionalinis finansinių paslaugų režimas) ir II priedo (už finansines paslaugas atsakingos institucijos).

3. 2006 m. spalio 23 d. Taryba įgaliojo Komisiją derėtis dėl šių pakeitimų. Tolesnės derybos su Meksika padėjo pasiekti susitarimą į Sprendimo 2/2001 I priedą perkelti patekimo į rinką apribojimus ir nacionalinio režimo įvedimą, kuris numatytas naujosioms ES valstybėms narėms Bendrojo susitarimo dėl prekybos paslaugomis (GATS) tvarkaraščiuose. Šalys taip pat atnaujino Sprendimo Nr. 2/2001 II priedą, kuriame pateikiamas už finansines paslaugas atsakingų institucijų sąrašas.

NUSPRENDĖ:

Vienintelis straipsnis

Patvirtinti priede pateiktą sprendimo projektą kaip Bendrijos poziciją ES ir Meksikos jungtinėje taryboje.

Priimta Briuselyje […]

Tarybos vardu

Pirmininkas […]

PRIEDAS

ES IR MEKSIKOS JUNGTINĖS TARYBOS SPRENDIMO NR. 3/2008 PROJEKTAS

iš dalies keičiantis Jungtinės tarybos 2001 m. vasario 27 d. Sprendimą Nr. 2/2001 su pakeitimais, padarytais Jungtinės tarybos 2005 m. gegužės 18 d. Sprendimu Nr. 4/2004

JUNGTINĖ TARYBA,

atsižvelgdama į Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimą (toliau − Susitarimas), pasirašytą 1997 m. gruodžio 8 d.[2] Briuselyje, ypač į jo 6 straipsnį kartu su 47 straipsniu,

kadangi:

4. Nuo 2007 m. sausio 1 d. Bulgarijos Respublika ir Rumunija (toliau – naujosios valstybės narės) įstojo į Europos Sąjungą, 2006 m. lapkričio 29 d. Meksike pasirašytas antrasis papildomas Susitarimo protokolas įsigaliojęs 2007 m. kovo 1 d.

5. Todėl nuo naujųjų valstybių narių prisijungimo prie Susitarimo dienos, reikia patikslinti 2001 m. vasario 27 d. priimto Jungtinės tarybos sprendimo Nr. 2/2001 su pakeitimais, padarytais 2005 m. gegužės 18 d. Jungtinės tarybos sprendimu Nr. 4/2004, I priedą, į jį įtraukiant naujųjų valstybių narių už finansines paslaugas atsakingas institucijas ir jų galimas taikyti priemones, prieštaraujančias Sprendimo Nr. 2/2001 12 ir 16 straipsniams, kol bus įgyvendintos 17 straipsnio 3 dalies nuostatos. Šiuo pakeitimu taip pat suteikiama galimybė atnaujinti už finansines paslaugas atsakingų institucijų sąrašą, nustatytą 2001 m. vasario 27 d. priimto Jungtinės tarybos sprendimo Nr. 2/2001 su pakeitimais, padarytais 2005 m. gegužės 18 d. Jungtinės tarybos sprendimu Nr. 4/2004, II priede.

NUSPRENDĖ:

1 straipsnis

2001 m. vasario 27 d. priimto Jungtinės tarybos sprendimo Nr. 2/2001 su pakeitimais, padarytais 2005 m. gegužės 18 d. Jungtinės tarybos sprendimu Nr. 4/2004, I priedo A dalis pakeičiama šio sprendimo I priede išdėstytu tekstu.

2 straipsnis

2001 m. vasario 27 d. priimto Jungtinės tarybos sprendimo Nr. 2/2001 su pakeitimais, padarytais 2005 m. gegužės 18 d. Jungtinės tarybos sprendimu Nr. 4/2004, II priedo A ir B dalys pakeičiamos šio sprendimo II priede išdėstytu tekstu.

3 straipsnis

Šis sprendimas įsigalioja jo priėmimo dieną. Jis taikomas nuo dienos, kurią naujosios valstybės narės prisijungė prie Susitarimo.

Priimta …

Jungtinės tarybos vardu

Pirmininkas

I PRIEDAS

A DALIS

BENDRIJA IR JOS VALSTYBĖS NARĖS

6. Taikant III skyrių Bendrijai ir jos valstybėms narėms yra ribojamas patekimas į rinką ir nacionalinio režimo įvedimas, Europos bendrijos ir jos valstybių narių tvarkaraščių, numatytų Bendrojo susitarimo dėl prekybos paslaugomis (GATS) skyriuose „visi sektoriai“ ir toliau išvardytuose atitinkamuose papunkčiuose, vykdymas.

7. Valstybės narėms nurodyti vartojamos šios santrumpos:

AT Austrija

BE Belgija

BG Bulgarija

CY Kipras

CZ Čekija

DE Vokietija

DK Danija

ES Ispanija

EE Estonia

FI Suomija

FR Prancūzija

EL Graikija

HU Vengrija

IE Airija

IT Italija

LV Latvija

LT Lietuva

LU Liuksemburgas

MT Malta

NL Nyderlandai

PL Lenkija

PT Portugalija

RO Rumunija

SK Slovakija

SI Slovėnija

SE Švedija

UK Jungtinė Karalystė

8. Įsipareigojimai dėl patekimo į rinką (1) režimu ir (2) režimu taikomi tik:

9. operacijoms, nurodytoms „Įsipareigojimų dėl finansinių paslaugų supratimo“ patekimo į rinką skyriaus B.3 ir B.4 papunkčiuose, atitinkamai visoms valstybėms narėms;

10. toliau nurodytoms operacijoms, atsižvelgiant į 11 straipsnyje pateiktus apibrėžimus, visoms susijusioms valstybėms narėms:

BG: A.1.(a) (gyvybės draudimas) ir likusi A.1.(b) dalis (ne gyvybės ir ne MAT − laivybos, aviacijos ir transporto - draudimas) (2) režimu, B.6.(e) (apyvartinių skolos vertybinių popierių prekyba) (1) režimu;

CY: A.1.(a) (gyvybės draudimas) ir likusi A.1.(b) dalis (ne gyvybės ir ne MAT − laivybos, aviacijos ir transporto - draudimas) (2) režimu, B.6.(e) (apyvartinių skolos vertybinių popierių prekyba) (1) režimu;

EE: A.1.(a) (gyvybės draudimas), likusi A.1.(b) dalis (ne gyvybės ir ne MAT draudimas) ir likusi A.3 dalis (ne MAT draudimo tarpininkavimas) (1) ir (2) režimais, B.1−B.10 (indėlių priėmimas, visų rūšių skolinimas, finansinė išperkamoji nuoma (lizingas), visos mokėjimo ir pinigų pervedimo paslaugos, garantijos ir laidavimas, vertybinių popierių prekyba, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas) (1) režimu;

LV: A.1.(a) (gyvybės draudimas), likusi A.1.(b) dalis (ne gyvybės ir ne MAT draudimas) ir likusi A.3 dalis (ne MAT draudimo tarpininkavimas) (2) režimu, B.7 (dalyvavimas visų rūšių vertybinių popierių emisijoje) (1) režimu;

LT: A.1.(a) (gyvybės draudimas), likusi A.1.(b) dalis (ne gyvybės ir ne MAT draudimas) ir likusi A.3 dalis (ne MAT draudimo tarpininkavimas) (2) režimu, B.1–B.10 (indėlių priėmimas, visų rūšių skolinimas, finansinė išperkamoji nuoma (lizingas), visos mokėjimo ir pinigų pervedimo paslaugos, garantijos ir laidavimas, vertybinių popierių prekyba, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas) (1) režimu;

MT: A.1.(a) (gyvybės draudimas), likusi A.1.(b) dalis (ne gyvybės ir ne MAT draudimas) (2) režimu, B.1 ir B.2 (indėlių priėmimas ir visų rūšių skolinimas) (1) režimu;

RO: B.1. (indėlių priėmimas), B.2 (visų rūšių skolinimas), B.4 (visos mokėjimo ir pinigų pervedimo paslaugos), B.5 (garantijos ir laidavimas) ir B.8 (finansų maklerio paslaugos) (1) režimu.

SI: B.1–B.10 (indėlių priėmimas, visų rūšių skolinimas, finansinė išperkamoji nuoma (lizingas), visos mokėjimo ir pinigų pervedimo paslaugos, garantijos ir laidavimas, vertybinių popierių prekyba, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas) (1) režimu.

11. Skirtingai nei užsienio pavaldžios įmonės, Meksikos finansinių institucijų filialams, įsteigtiems tiesiogiai valstybėse narėse, netaikomos, su tam tikromis ribotomis išimtimis, Bendrijos lygmeniu suderintos patikimumo taisyklės, o tai leidžia tokioms pavaldžioms įmonėms plėsti patalpas, steigti naujas įmones ir teikti paslaugas per sienas visoje Bendrijoje. Todėl tokie filialai gauna leidimą valstybių narių teritorijoje veikti tokiomis pat sąlygomis, kokios taikomos tų valstybių narių vietinėms finansų įstaigoms, ir iš jų gali būti reikalaujama atitikti tam tikrus specialius rizikos ribojimo reikalavimus, pavyzdžiui, bankininkystės ir vertybinių popierių prekybos srityse – atskiros kapitalizacijos, mokumo, ataskaitingumo ir sąskaitų skelbimo reikalavimus; draudimo srityje – specialius garantijų ir indėlių reikalavimus, atskiros kapitalizacijos, techninius rezervus sudarančio turto lokalizavimo atitinkamoje valstybėje narėje ir ne mažiau kaip trečdalio mokumo ribos reikalavimus. Valstybės narės šiame tvarkaraštyje numatytus apribojimus gali taikyti tik Meksikos tiesioginėms komercinėms atstovybėms arba paslaugoms iš Meksikos per sienas; todėl valstybė narė šių apribojimų, įskaitant taikomų įmonių įsisteigimui, negali taikyti kitose Bendrijos valstybėse narėse įsteigtoms Čilės bendrovių antrinėms bendrovėms, nebent pagal Bendrijos teisę šiuos apribojimus būtų galima taikyti kitų valstybių narių bendrovėms arba piliečiams.

12. BG: Naujų finansinių paslaugų arba produktų patekimą į rinką gali reglamentuoti dabar galiojanti vidaus teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

13. BG: Draudimo ar banko veiklą, taip pat prekybą vertybiniais popieriais ir susijusią veiklą turi vykdyti atskiros bendrovės, turinčios licenciją tokioms paslaugoms teikti.

14. BG: Bendra nediskriminuojanti taisyklė numato, kad Bulgarijos Respublikoje veikiančios finansų institucijos turi įgyti akcinės bendrovės teisinį statusą.

15. CY: Netgi jeigu sąraše nenurodomi apribojimai ar sąlygos, taikomos tokios bendrosios sąlygos ir reikalavimai:

i) atsižvelgiama į nacionalinius saugumo ir viešosios tvarkos tikslus;

ii) šis sąrašas jokiu būdu nėra susijęs su paslaugomis, kurias teikia vyriausybė, vykdydama savo funkcijas. Jis taip pat nedaro įtakos priemonėms, susijusioms su prekyba prekėmis, kurios gali turėti įtakos į sąrašą įtrauktoms paslaugoms ar kitoms paslaugoms. Be to, ir toliau taikomi apribojimai patekti į rinką ir nacionalinės nuostatos, taikomos pasaugoms, kurios gali turėti įtakos į sąrašą įtrauktoms paslaugoms arba naudojamos tokias prekes tiekiant.

16. CY: Šiame sąraše minimi įstatymai ir teisės aktai neturėtų būti suprantami kaip išsamios nuorodos į įstatymus ir teisės aktus, reglamentuojančius finansinį sektorių. Pavyzdžiui, neleidžiama perduoti informaciją su asmens duomenimis, banko ar komercinėmis paslaptimis. Tokiam perdavimui taikomi nacionaliniai įstatymai dėl banko klientų informacijos slaptumo apsaugos. Be to, pastebima, kad nediskriminacinės kiekybinės priemonės, susijusios su techniniais standartais, visuomenės sveikata ir aplinkos apsaugos veiksniais, licencijavimu, rizikos valdymu ir kompetencijos reikalavimais, nebuvo įtrauktos kaip patekimo į rinką apribojimai ar sąlygos.

17. CY: Nereglamentuojamas finansines paslaugas ir produktus bei naujų finansinių paslaugų ir produktų patekimą į rinką gali reglamentuoti dabar galiojanti ar ateityje būsianti patvirtinta teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

18. CY: Taikant Kipre galiojančią valiutos keitimo kontrolę:

19. rezidentams neleidžiama pirkti bankų paslaugas, kurias teikiant būtų pervedamos lėšos į užsienį tuo metu, kai jie fiziškai yra užsienyje;

20. paskolos ne rezidentėms (užsienio) arba ne rezidentėms kontroliuojamoms įmonėms gali būti suteikiamos tik su Centrinio banko leidimu;

21. nerezidentams, norintiems įsigyti vertybinių popierių, taip pat reikalingas Centrinio banko leidimas;

22. sandorius užsienio valiuta galima vykdyti tik per bankus, kuriems Centrinio banko buvo suteiktas „įgaliotojo agento“ vardas.

23. CZ: Naujų finansinių paslaugų arba priemonių patekimą į rinką gali reglamentuoti dabar galiojanti vidaus teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

24. CZ: Bendra nediskriminuojanti taisyklė nustato, kad Čekijoje veikiančios finansinės institucijos turi įgyti konkrečią teisinę formą.

25. CZ: Privalomąjį civilinės atsakomybės draudimą parduoda išimtines teises turintis tiekėjas. Kai privalomo transporto priemonių valdytojų civilinės atsakomybės draudimo monopolija bus panaikinta, ši paslauga be jokios diskriminacijos bus atvira visiems Čekijoje įsteigtiems teikėjams. Privalomojo sveikatos draudimo paslaugas teikia tik licencijuoti Čekijos tiekėjai.

26. EE: Dėl privalomų socialinės apsaugos paslaugų įsipareigojimų neprisiėmė.

27. HU: Naujų finansinių paslaugų arba produktų patekimą į rinką gali reglamentuoti dabar galiojanti vidaus teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

28. HU: Perduoti informaciją, kurioje nurodomi asmens duomenys, banko paslaptys, slapta informacija apie vertybinius popierius ar banko paslaptis draudžiama.

29. HU: Bendra nediskriminuojanti taisyklė nustato, kad Vengrijoje veikiančios finansinės institucijos turi įgyti konkrečią teisinę formą.

30. HU: Draudimo, bankų, vertybinių popierių ir kolektyvinio investavimo subjektų valdymo paslaugas turėtų teikti teisiškai nepriklausomi ir turintys atskirą kapitalą finansinių paslaugų teikėjai.

31. MT: Dėl (3) rūšies įsipareigojimų: pagal valiutų keitimo kontrolės teisės aktus nerezidentai, norintys teikti kokias nors paslaugas, užregistravę vietinę bendrovę, gali tai daryti, gavę išankstinį Maltos centrinio banko leidimą. Bendrovės, kurių dalis kapitalo priklauso nerezidentams juridiniams ar fiziniams asmenims, privalo turėti ne mažesnį nei 10 000 Maltos lyrų akcinį kapitalą, iš kurio 50 % turi būti apmokėta. Nerezidentams priklausanti akcijų dalis turi būti apmokėta iš užsienio šaltinių gautomis lėšomis. Bendrovės, kurių kapitale dalyvauja nerezidentai, dėl leidimo įsigyti patalpas atitinkamų įstatymų nustatyta tvarka privalo kreiptis į Finansų ministeriją.

32. MT: Įsipareigojimams pagal 3 paslaugos teikimo būdą toliau taikomi Maltos teisės aktų reikalavimai dėl įvažiavimo, buvimo, nekilnojamojo turto įsigijimo, darbo ir socialinės apsaugos priemonių, įskaitant taisykles dėl buvimo trukmės, minimalaus atlyginimo ir kolektyvinių sutarčių dėl atlyginimo. Leidimai įvažiuoti, dirbti ir gyventi išduodami Maltos vyriausybės nuožiūra.

33. MT: (1) ir (2) režimų įsipareigojimų atžvilgiu keitimo kontrolės teisės aktai leidžia rezidentams pervesti į užsienį investicijoms į vertybinių popierių portfelį iki 5000 Maltos lirų. Sumoms, viršijančioms 5000 Maltos lirų, taikomas keitimo kontrolės leidimas.

34. MT: Rezidentai gali skolintis iš užsienio, nesikreipdami dėl leidimo į užsienio valiutos keitimą reglamentuojančią instituciją, jeigu skolinamasi ne ilgesniam nei trejų metų laikotarpiui. Tačiau tokias paskolas būtina registruoti Centriniame banke.

35. PL: Lenkijoje rengiami teisės aktai dėl riziką ribojančios veiklos finansiniame sektoriuje. Pagal juos bus keičiami esami teisės aktai ir rengiami nauji įstatymai.

36. RO: Norint steigti draudimo ir perdraudimo bendroves ir užsiimti jų veikla, reikalingas Draudimo ir perdraudimo veiklos priežiūros institucijos leidimas. Norint įsteigti banko įstaigas ir vykdyti jų veiklą, reikalingas Rumunijos nacionalinio banko leidimas. Norint įsteigti su vertybinių popierių rinka susijusius subjektus (fizinius ar juridinius asmenis, atsižvelgiant į aplinkybes) ir vykdyti jų veiklą, reikalingas Rumunijos nacionalinės vertybinių popierių komisijos leidimas. Įsteigusios komercinį padalinį, operacijas su rezidentais finansų įstaigos turi vykdyti tik nacionaline Rumunijos valiuta.

37. SK: Naujų finansinių paslaugų arba priemonių patekimą į rinką gali reglamentuoti dabar galiojanti vidaus teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

38. SK: Išimtiniai paslaugos teikėjai teikia tokias draudimo paslaugas: privalomąjį transporto priemonių savininkų civilinės atsakomybės draudimą, privalomąjį oro transporto draudimą, darbuotojų atsakomybės nuo sužeidimų ir profesinių susirgimų draudimą teikia tik Slovakijos draudimo įmonės. Pagrindines sveikatos draudimo paslaugas teikia Slovakijos sveikatos draudimo bendrovės, turinčios Slovakijos Sveikatos apsaugos ministerijos licenciją teikti sveikatos draudimo paslaugas pagal Įstatymų rink. įstatymą Nr. 273/1994. Pensijų fondų draudimo schemas ir ligų draudimą teikia tik Socialinio draudimo bendrovė.

39. SI: Naujų finansinių paslaugų arba produktų patekimą į rinką gali reglamentuoti dabar galiojanti vidaus teisinė sistema, kuria siekiama ES ir Meksikos jungtinės tarybos sprendimo 2/2001 19 straipsnyje nurodytų tikslų.

40. SI: Paprastai, laikantis nediskriminavimo principo, Slovėnijoje veikiančios finansų įstaigos turi įgyti nustatytą teisinį statusą.

41. SI: Draudimo ir bankų veiklą gali vykdyti teisiškai atskiri finansinių paslaugų teikėjai.

42. SI: Investicinės paslaugos gali būti teikiamos tik per bankus ir investicines įmones.

A. Draudimas ir su draudimu susijusios paslaugos | 1) Tarpvalstybinis paslaugų teikimas | AT: Draudžiama reklaminė ar tarpininkavimo veikla Bendrijoje neįsteigtos dukterinės įmonės arba Austrijoje neįsteigto filialo naudai (išskyrus perdraudimą ir antrinį rizikos perdavimą (retrocesiją)). AT: Privalomąjį oro transporto draudimą gali vykdyti tik Bendrijoje įsteigta dukterinė įmonė arba Austrijoje įsteigtas filialas. AT: Bendrijoje neįsteigtoms dukterinėms įmonėms arba Austrijoje neįsteigtiems filialams taikomas didesnis draudimo premijų mokestis (išskyrus perdraudimo ir antrinio rizikos perdavimo (retrocesijos) sutartis). Gali būti taikomas atleidimas nuo didesnio mokesčio. BG: A.1 papunktis (tiesioginis draudimas). Neribojama, išskyrus paslaugas, užsienio paslaugų teikėjų teikiamas užsienio piliečiams Bulgarijos Respublikos teritorijoje. Transporto draudimo, apimančio prekių draudimą, pačių transporto priemonių draudimą ir transporto priemonių valdytojų civilinės atsakomybės draudimą Bulgarijos Respublikoje, užsienio draudimo bendrovės tiesiogiai vykdyti negali. Užsienio draudimo bendrovė gali sudaryti draudimo sutartis tik per filialą. Apribojimai netaikomi indėlių draudimui ir panašioms kompensacijų sistemoms, taip pat privalomojo draudimo sistemoms. Neribojama nacionalinio režimo atžvilgiu. BG: A.2 papunktis (perdraudimas ir antrinis rizikos perdavimas (retrocesija)): Apribojimai netaikomi antrinio rizikos perdavimo (retrocesijos) paslaugoms. BG: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. CY: Bet kuris draudimo prižiūrėtojo patvirtintas (remiantis patikimumo kriterijais) užsienio perdraudėjas gali teikti perdraudimo arba antrinio rizikos perdavimo (retrocesijos) paslaugas Kipre įsteigtoms ir veiklos leidimą turinčioms bendrovėms. CY: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. CZ: Apribojimai netaikomi, išskyrus šiuos atvejus: Užsienio finansinių paslaugų teikėjai Draudimo veiklos įstatyme numatytomis sąlygomis gali įsteigti draudimo bendrovę, turinčią buveinę Čekijoje ir akcinės bendrovės statusą, arba vykdyti draudimo veiklą per savo filialus, turinčius registruotą buveinę Čekijoje. Draudimo paslaugų teikėjas privalo užregistruoti verslą ir gauti leidimą, norėdamas: teikti tokias paslaugas, įskaitant perdraudimą, ir sudaryti tarpininkavimo sutartis su tarpininkais, kurių tikslas yra sudaryti draudimo sutartį tarp draudimo paslaugų teikėjo ir trečiosios šalies. Tarpininkui reikalingas leidimas, jeigu jo tarpininkavimo veikla vykdoma Čekijoje registruotą buveinę turinčio filialo naudai. DK: Privalomąjį oro transporto draudimą gali vykdyti tik Bendrijoje įsteigtos bendrovės. DK: Jokie asmenys ar bendrovės (įskaitant draudimo bendroves) Danijoje negali verslo tikslais padėti vykdyti tiesioginio Danijoje gyvenančių asmenų draudimo, Danijos laivų arba Danijoje esančio turto draudimo, išskyrus bendroves, kurioms pagal Danijos įstatymus arba Danijos kompetentingų institucijų yra suteiktas leidimas užsiimti šia veikla. DE: Privalomąjį oro transporto draudimą gali vykdyti tik Bendrijoje įsteigta dukterinė įmonė arba Vokietijoje įsteigtas filialas. DE: Jeigu užsienio draudimo bendrovė įsteigė filialą Vokietijoje, ji gali sudaryti tarptautinio transporto draudimo sutartis Vokietijoje tik per Vokietijoje įsteigtus filialus. FI: Tik draudikai, kurių pagrindinė buveinė yra Europos ekonominėje erdvėje, arba filialą Suomijoje turintys draudikai gali teikti draudimo paslaugas, kaip numatyta Susitarimo 3 dalies a punkte. FI: Norint teikti draudimo brokerio paslaugas, privaloma turėti nuolatinę verslo vietą Europos ekonominėje erdvėje. FR: Su sausumos transportu susijusios rizikos draudimą gali vykdyti tik Bendrijoje įsteigtos draudimo bendrovės. HU: A.1 papunktis (tiesioginis draudimas): Paslaugas leidžiama pirkti tik teisės aktuose dėl valiutų keitimo numatytu tarptautiniu verslu užsiimantiems verslininkams. Gali būti draudžiami tik užsienyje įvykstantys draudiminiai įvykiai. IT: Apribojimai netaikomi aktuarijams. IT: Su CIF eksportu susijusią riziką Italijos rezidentai gali drausti tik Bendrijoje įsteigtose draudimo bendrovėse. IT: Prekių vežimo draudimą, pačių transporto priemonių ir transporto priemonės valdytojo civilinės atsakomybės draudimą Italijoje gali vykdyti tik Bendrijoje įsteigtos draudimo bendrovės. Šis apribojimas netaikomas tarptautiniam vežimui, apimančiam importą į Italiją. LV: Apribojimai netaikomi Susitarimo B.3 skyriaus a daliai. MT: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. PL: Neribojama, išskyrus perdraudimą, antrinį rizikos perdavimą (retrocesiją) ir prekių draudimą tarptautinėje prekyboje. RO: Apribojimai netaikomi Susitarimo B.3 skyriaus a ir c dalims. B.2 papunktyje (perdraudimas ir antrinis rizikos perdavimas (retrocesija)): perdraudimas tarptautinėje rinkoje leidžiamas tik tada, jeigu rizikos, nuo kurios perdraudžiama, negalima perkelti į vidaus rinką. PT: Oro ir jūrų transporto draudimą, įskaitant prekių, lėktuvų, laivų ir atsakomybės draudimą, gali vykdyti tik EB įsteigtos bendrovės; tik EB įsisteigę asmenys ir bendrovės Portugalijoje gali vykdyti šios srities draudimo tarpininkų veiklą. SK: Būtina užregistruoti verslą, norint teikti šias paslaugas: gyvybės draudimą asmenims, kurių nuolatinė gyvenamoji vieta yra Slovakijos Respublikoje; turto, esančio Slovakijos Respublikos teritorijoje, draudimą; atsakomybės dėl žalos ir nuostolių, padarytų dėl fizinių arba juridinių asmenų veiklos Slovakijos Respublikos teritorijoje, draudimą; oro ir jūrų transporto draudimą, apimantį prekių, lėktuvų, laivų ir atsakomybės draudimą. SI: Jūrų, aviacijos ir transporto draudimui. Savidraudos institucijų draudimo veikloje gali dalyvauti tik Slovėnijos Respublikoje įsteigtos ir registruotos bendrovės. SI: A.2, A.3 ir A.4 papunkčiai (perdraudimas ir antrinis rizikos perdavimas (retrocesija), draudimo tarpininkavimas ir su draudimu susijusios papildomos paslaugos): Neribojama. SE: Tiesioginio draudimo paslaugas teikti leidžiama tik per Švedijoje registruotą draudimo paslaugų teikėją, jeigu užsienio paslaugų teikėjas ir Švedijos draudimo bendrovė priklauso tai pačiai bendrovių grupei arba yra sudariusios bendradarbiavimo sutartį. |

2) Vartojimas užsienyje | AT: Draudžiama užsiimti reklamine ar tarpininkavimo veikla Bendrijoje neįsteigtos dukterinės įmonės arba Austrijoje neįsteigto filialo naudai (išskyrus perdraudimą ir antrinį rizikos perdavimą (retrocesiją)). AT: Privalomąjį oro transporto draudimą gali vykdyti tik Bendrijoje įsteigta dukterinė įmonė arba Austrijoje įsteigtas filialas. AT: Bendrijoje neįsteigtoms dukterinėms įmonėms arba Austrijoje neįsteigtiems filialams taikomas didesnis draudimo premijų mokestis (išskyrus perdraudimo ir antrinio rizikos perdavimo (retrocesijos) sutartis). Gali būti taikomas atleidimas nuo didesnio mokesčio. BG: A.1 papunktis (tiesioginis draudimas): Bulgarijos fiziniai ir juridiniai asmenys, taip pat Bulgarijos Respublikos teritorijoje verslu užsiimantys užsienio asmenys gali sudaryti draudimo sutartis tik su tais paslaugų teikėjais (atsižvelgiant į jų veiklą Bulgarijoje), kurie turi leidimą užsiimti draudimo veikla Bulgarijoje. Draudimo išmokos pagal šias sutartis išmokamos Bulgarijoje. Apribojimai netaikomi indėlių draudimui ir panašioms kompensacijų sistemoms, taip pat privalomojo draudimo sistemoms. BG: A.2, A.3 ir A.4 papunkčiai (perdraudimas ir antrinis rizikos perdavimas (retrocesija), draudimo tarpininkavimas ir su draudimu susijusios papildomos paslaugos): Neribojama. CY: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. CZ: Apribojimai netaikomi, išskyrus šiuos atvejus: Toliau nurodytos draudimo paslaugos negali būti perkamos užsienyje: gyvybės draudimas asmenims, kurių nuolatinė gyvenamoji vieta yra Čekijoje; Čekijos teritorijoje esančio turto draudimas; atsakomybės už žalą ir nuostolius, padarytus dėl fizinių arba juridinių asmenų veiklos Čekijos teritorijoje, draudimas. DK: Privalomąjį oro transporto draudimą gali vykdyti tik Bendrijoje įsteigtos bendrovės. DK: Jokie asmenys ar bendrovės (įskaitant draudimo bendroves) negali verslo tikslais Danijoje padėti vykdyti tiesioginį Danijoje gyvenančių asmenų draudimą, Danijos laivų arba Danijoje esančio turto draudimą, išskyrus bendroves, kurioms leidimas suteiktas pagal Danijos įstatymus arba Danijos kompetentingų institucijų. DE: Privalomojo oro transporto draudimo polisus gali pasirašyti tik Bendrijoje įsteigta dukterinė įmonė arba Vokietijoje įsteigtas filialas. DE: Jeigu užsienio draudimo bendrovė įsteigė filialą Vokietijoje, su tarptautiniu vežimu susijusias draudimo sutartis Vokietijoje ji gali sudaryti tik per Vokietijoje įsteigtus filialus. FR: Su sausumos transportu susijusios rizikos draudimą gali vykdyti tik Bendrijoje įsteigtos draudimo bendrovės. HU: A.1 papunktis (tiesioginis draudimas): Paslaugas pirkti leidžiama tik teisės aktuose dėl valiutų keitimo numatytu tarptautiniu verslu užsiimantiems verslininkams. Gali būti draudžiami tik užsienyje įvykstantys draudiminiai įvykiai. IT: Su CIF eksportu susijusią riziką Italijos rezidentai gali drausti tik Bendrijoje įsteigtose draudimo bendrovėse. IT: Prekių vežimo draudimą, pačių transporto priemonių ir transporto priemonės valdytojo civilinės atsakomybės draudimą Italijoje gali vykdyti tik Bendrijoje įsteigtos draudimo bendrovės. Šis apribojimas netaikomas tarptautiniam vežimui, apimančiam importą į Italiją. MT: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. PL: Neribojama, išskyrus perdraudimą, antrinį rizikos perdavimą (retrocesiją) ir prekių draudimą tarptautinėje prekyboje. PT: Oro ir jūrų transporto draudimą, apimantį prekių, lėktuvų, laivų ir atsakomybės draudimą, gali vykdyti tik EB įsteigtos bendrovės; šios srities draudimo tarpininkų veiklą Portugalijoje gali vykdyti tik EB įsisteigę asmenys ir bendrovės. RO: Apribojimai netaikomi Susitarimo A.3 skyriaus a ir c dalims. A.2 papunktyje (perdraudimas ir antrinis rizikos perdavimas (retrocesija)): perdraudimo perleidimas tarptautinėje rinkoje galimas tik tada, jeigu rizikos, nuo kurios perdraudžiama, neįmanoma perkelti į vidaus rinką. SK: Draudimo paslaugos, kurioms taikomas (1) režimas, išskyrus oro ir jūrų transporto draudimą, apimantį prekių, lėktuvų, laivų ir atsakomybės draudimą, negali būti perkamos užsienyje. SI: Jūrų, aviacijos ir transporto draudimas. Savidraudos institucijų draudimo veikloje gali dalyvauti tik Slovėnijos Respublikoje įsteigtos ir registruotos bendrovės. SI: Perdraudimo bendrovėms Slovėnijos Respublikoje suteikiama pirmenybė renkant draudimo įmokas. Jeigu šios bendrovės yra nepajėgios subalansuoti rizikos, jas galima perdrausti arba pakartotinai perdrausti užsienyje. (Apribojimai nebebus taikomi priėmus naują Draudimo bendrovių įstatymą). |

3) Verslo registravimas | AT: Leidimas užsienio draudikui įkurti filialus Austrijoje nesuteikiamas, jeigu savo šalyje draudikas neturi teisinio statuso, atitinkančio ar palyginamo su akcinės bendrovės ar savidraudos asociacijos statusu. BE: Bet koks asmens, bendrovės ar institucijos, veikiančių ne Europos bendrijos valstybių narių jurisdikcijoje, arba jų vardu pateiktas viešas pasiūlymas įsigyti Belgijos vertybinių popierių turi būti teikiamas finansų ministrui patvirtinti. BG: A.1 papunktis (tiesioginis draudimas): Apribojimai netaikomi indėlių draudimui ir panašioms kompensacijų sistemoms, taip pat privalomojo draudimo sistemoms. Draudimo paslaugų teikėjai negali kartu teikti ir gyvybės draudimo, ir ne gyvybės draudimo paslaugų. Užsienio asmenys draudimo paslaugas gali teikti tik dalyvaudami Bulgarijos draudimo bendrovėse (jų akcinio kapitalo daliai jokie apribojimai netaikomi), taip pat ir tiesiogiai per filialus, turėdami registruotą buveinę Bulgarijos Respublikoje. Norint steigti užsienio draudimo bendrovių filialus, reikalingas Finansinės priežiūros komisijos leidimas. Prieš įsteigdamas Bulgarijoje filialą, teikiantį tam tikrų klasių draudimą, užsienio draudikas turi ne mažiau kaip penkerius metus turėti leidimą užsiimti tų pačių draudimo klasių veikla savo šalyje. Užsienio draudimo bendrovių filialai turėtų tenkinti šiuos reikalavimus: konkrečius reikalavimus garantijoms ir indėliams, reikalavimus dėl atskirto kapitalizavimo ir reikalavimus dėl techninius rezervus sudarančių aktyvų lokalizavimo Bulgarijos Respublikoje. Transporto draudimo, apimančio prekių draudimą, pačių transporto priemonių draudimą ir transporto priemonės valdytojo civilinės atsakomybės draudimą, užsienio draudimo bendrovės negali vykdyti tiesiogiai. Užsienio draudimo bendrovė gali sudaryti draudimo sutartis tik per filialą. Draudimo fondai, sudaryti iš draudimo sutarčių įplaukų ir iš nuosavo kapitalo, turi būti investuoti Bulgarijos Respublikoje ir gali būti pervedami į užsienį tik gavus Finansinės priežiūros komisijos leidimą. Užsienio paslaugų teikėjai negali sudaryti draudimo sutarčių su vietos fiziniais ir juridiniais asmenimis, tarpininkaujant brokeriams. BG: A.2 papunktis (perdraudimas ir antrinis rizikos perdavimas (retrocesija)): Perdraudimo paslaugų teikėjai negali kartu teikti ir gyvybės, ir ne gyvybės perdraudimo paslaugų. Užsienio asmenys gali teikti draudimo paslaugas tik dalyvaudami Bulgarijos draudimo bendrovėse (jų akcinio kapitalo dalyvavimui jokie apribojimai netaikomi). Užsienio perdraudimo bendrovės gali tiesiogiai teikti perdraudimo paslaugas per filialą, turėdamos registruotą buveinę Bulgarijos Respublikoje. Norint steigti užsienio draudimo bendrovių filialus, reikalingas Finansinės priežiūros komisijos leidimas. Perdraudimo fondai, sudaryti iš perdraudimo sutarčių įplaukų ir iš nuosavo kapitalo, turi būti investuoti Bulgarijos Respublikoje ir gali būti perkelti į užsienį tik gavus Finansinės priežiūros komisijos leidimą. Užsienio teikėjai negali sudaryti perdraudimo sutarčių su vietos fiziniais ir juridiniais asmenimis, tarpininkaujant brokeriams. Apribojimai netaikomi antrinio rizikos perdavimo (retrocesijos) paslaugoms. BG: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Tarpininkavimo veikla gali užsiimti tik prekybos bendrovės, užregistruotos pagal Bulgarijos Respublikos Prekybos įstatymą ir gavusios Finansinės priežiūros komisijos leidimą. Su draudimu susijusios papildomos paslaugos turi būti iš tiesų susijusios su draudimu. Apribojimai netaikomi aktuarijų teikiamoms paslaugoms. CY: A.1 papunktis (tiesioginis draudimas): Joks draudikas negali veikti Kipro Respublikoje ar iš Kipro Respublikos, jeigu tam neturi draudimo prižiūrėtojo leidimo, išduodamo pagal draudimo bendrovių įstatymus. Užsienio draudimo bendrovės gali veikti Kipro Respublikoje įsteigdamos savo filialus ar agentūras. Užsienio draudikas, prieš gaudamas leidimą steigti filialą ar agentūrą, turi turėti veiklos savo kilmės šalyje leidimą. Nerezidentų dalyvavimui Kipro Respublikoje užregistruotose draudimo bendrovėse reikalingas išankstinis Centrinio banko patvirtinimas. Užsienio asmens dalyvavimo lygis nustatomas kiekvienu konkrečiu atveju pagal ekonominius poreikius. CY: A.2 papunktis (perdraudimas ir antrinis rizikos perdavimas (retrocesija): Kipro Respublikoje jokia bendrovė be draudimo prižiūrėtojo leidimo negali veikti kaip perdraudikas. Nerezidentų investicijoms į perdraudimo bendroves reikalingas išankstinis Centrinio banko patvirtinimas. Dėl užsienio kapitalo dalyvavimo vietinių perdraudimo bendrovių kapitale sprendžiama kiekvienu konkrečiu atveju. Kol kas nėra nė vienos vietinės perdraudimo bendrovės. CY: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Neribojama. CZ: Apribojimai netaikomi, išskyrus šiuos atvejus: Užsienio finansinių paslaugų teikėjai gali įsteigti draudimo bendrovę su buveine Čekijoje kaip akcinę bendrovę arba Draudimo veiklos įstatyme numatytomis sąlygomis vykdyti draudimo veiklą per savo filialus, turinčius registruotą buveinę Čekijoje. Draudimo paslaugų teikėjas turi būti užregistravęs verslą ir gauti leidimą, norėdamas: teikti tokias paslaugas, įskaitant perdraudimą, ir sudaryti tarpininkavimo sutartis su tarpininkais, kurių tikslas yra sudaryti sutartį tarp draudimo paslaugų teikėjo ir trečiosios šalies. Tarpininkui reikalingas leidimas, jeigu jo tarpininkavimo veikla vykdoma Čekijoje registruotą buveinę turinčio filialo naudai. ES: Prieš įsteigdamas Ispanijoje filialą ar agentūrą, teikiančius tam tikrų klasių draudimą, užsienio draudikas ne mažiau kaip penkerius metus turi turėti leidimą užsiimti tų pačių draudimo klasių veikla savo šalyje. ES, EL: Steigimo teisė netaikoma atstovybių ar kitų nuolatinių draudimo bendrovių registruotų buveinių steigimui, išskyrus tuos atvejus, kai tokios buveinės steigiamos kaip agentūros, filialai ar pagrindinės buveinės. EE: A.1 papunktis (tiesioginis draudimas): Apribojimai netaikomi, išskyrus tai, kad draudimo akcinės bendrovės, kuriose dalyvauja užsienio kapitalas, valdymo organuose užsienio valstybių piliečiai gali dalyvauti proporcingai užsienio kapitalo daliai, tačiau gali sudaryti ne daugiau kaip pusę valdymo grupės, o dukterinės įmonės ar nepriklausomos bendrovės vadovas turi turėti nuolatinę gyvenamąją vietą Estijoje. FI: Vykdantysis direktorius, bent vienas auditorius ir ne mažiau kaip pusė direktorių valdybos ir priežiūros tarybos kuratorių bei narių turi turėti nuolatinę gyvenamąją vietą Europos ekonominėje erdvėje, išskyrus atvejus, kai Socialinių reikalų ir sveikatos ministerija leidžia padaryti išimtį. FI: Užsienio draudikai negali gauti leidimo Suomijoje teikti įstatymų nustatytas socialinio draudimo (įstatymų nustatyto pensijų draudimo, įstatymų nustatyto draudimo nuo nelaimingų atsitikimų) paslaugas kaip filialas. FI: Užsienio draudimo bendrovės generalinis agentas turi turėti nuolatinę gyvenamąją vietą Suomijoje, išskyrus atvejus, kai bendrovės pagrindinė buveinė yra Europos ekonominėje erdvėje. FR: Steigiant filialus, filialo atstovas turi gauti specialų leidimą. HU: Numatoma reglamentuoti tiesioginių filialų steigimą, kadangi tai ribojama Bendrajame susitarime dėl prekybos paslaugomis (GATS), šiame susitarime nustatytomis sąlygomis. HU: Ne mažiau kaip du finansinės institucijos valdybos nariai turi būti Vengrijos piliečiai, kurių nuolatinė gyvenamoji vieta pagal atitinkamus užsienio valiutos keitimą reglamentuojančius teisės aktus yra Vengrijoje arba kurie turi leidimą ne mažiau kaip metus nuolat gyventi Vengrijoje. IE: Steigimo teisė netaikoma atstovybių steigimui. IT: Aktuarijaus veikla gali užsiimti tik fiziniai asmenys. Leidžiamos fizinių asmenų profesinės asociacijos (ne inkorporavimas). IT: Leidimus steigti filialus, atlikusios vertinimą, išduoda priežiūros institucijos. LV: A.1 ir A.2 papunkčiai (tiesioginis draudimas, perdraudimas ir antrinis rizikos perdavimas (retrocesija)): Bendra ir nediskriminacinė taisyklė numato, kad užsienio draudimo institucijos turi turėti konkretų teisinį statusą. LV: A.3 papunktis (draudimo tarpininkavimas): Tarpininku gali būti tik fizinis asmuo (reikalavimai dėl pilietybės nekeliami). Turėdamas Latvijos draudimo priežiūros institucijos leidimą, jis gali teikti paslaugas draudimo bendrovės vardu. LT: Draudimo bendrovėms neleidžiama teikti ir gyvybės, ir ne gyvybės draudimo paslaugų. Šiems dviem draudimo tipams (a ir b) reikalinga atskira registracija. MT: Gali būti atliktas ekonominio poreikio patikrinimas. PL: A.1–A.3 papunkčiai (tiesioginis draudimas, perdraudimas ir antrinis rizikos perdavimas (retrocesija)): Gavus išankstinį leidimą, galima steigti tik akcines bendroves arba filialus. Užsienyje gali būti investuota ne daugiau kaip 5 % draudimo lėšų. Draudimo tarpininkavimo veikla užsiimantis asmuo turi turėti leidimą. Draudimo tarpininkai privalo būti užregistruoti vietoje. PL: A.4 papunktis (su draudimu susijusios papildomos paslaugos) Neribojama. PT: Portugalijoje užsienio bendrovės draudimo tarpininkų veiklą gali vykdyti tik per bendrovę, įsteigtą pagal Bendrijos valstybės narės teisės aktus. PT: Norėdamos įsteigti filialą Portugalijoje, užsienio bendrovės turi įrodyti, kad turi ne mažesnę kaip penkerių metų veiklos patirtį. RO: Leidimas steigti bendroves ir tarpininkavimo agentūras, kuriose dalyvauja užsienio asmenys, suteikiamas tik tada, jei užmezgami partnerystės ryšiai su Rumunijos juridiniais arba fiziniais asmenimis. Užsienio draudimo bendrovių ir užsienio draudikų asociacijų atstovai turi teisę sudaryti tik šių rūšių draudimo sutartis: 1) draudimo ir perdraudimo sutartis su užsienio juridiniais arba fiziniais asmenimis arba dėl šių asmenų prekių; 2) perdraudimo sutartis su Rumunijos draudimo bendrovėmis, draudimo bei perdraudimo bendrovėmis ir perdraudimo bendrovėmis. Tarpininkavimo agentūroms neleidžiama sudaryti draudimo sutarčių užsienio draudimo bendrovių vardu su Rumunijos juridiniais ar fiziniais asmenimis arba dėl šių asmenų prekių. SK: Dauguma draudimo bendrovės valdybos narių turi nuolat gyventi Slovakijos Respublikoje. Norint teikti draudimo paslaugas, reikalingas leidimas. Užsienio pilietis gali įsteigti draudimo bendrovę, turinčią buveinę Slovakijos Respublikoje, kaip akcinę bendrovę arba vykdyti draudimo veiklą per savo dukterines įmones, Slovakijos Respublikoje turinčias buveines, užregistruotas Draudimo įstatyme nustatytomis bendrosiomis sąlygomis. Draudimo verslu laikoma draudimo veikla, įskaitant finansų maklerio veiklą ir perdraudimą. Tarpininkavimo veikla, kurios tikslas – sudaryti trečiosios šalies draudimo sutartį su draudimo bendrove, gali būti vykdoma Slovakijos Respublikoje nuolat gyvenančių ar registruotų fizinių arba juridinių asmenų, veikiančių draudimo bendrovės, turinčios Draudimo priežiūros institucijos leidimą, vardu. Tarpininkavimo sutartis, kurios tikslas – sudaryti trečiosios šalies draudimo sutartį su draudimo bendrove, vietinės arba užsienio draudimo bendrovės gali būti sudaryta tik gavus Draudimo priežiūros institucijos leidimą. Leidimus turinčių draudikų specialių draudimo fondų finansiniai ištekliai, surinkti draudžiant ar perdraudžiant Slovakijos Respublikoje gyvenančius ar registruotus draudėjus, turi būti deponuoti Slovakijos Respublikos vietiniame banke ir negali būti pervesti į užsienį. SI: A.1 papunktis (tiesioginis draudimas): Norint įsisteigti, reikalingas Finansų ministerijos leidimas. Užsienio asmenys gali įsteigti draudimo bendrovę kaip bendrą įmonę su Slovėnijos asmeniu, jeigu užsienio asmenų dalyvavimas yra apribotas iki 99 %. Įsigaliojus naujam Draudimo bendrovių įstatymui, maksimalaus užsienio asmenų dalyvavimo ribojimas bus panaikintas. Užsienio asmuo gali įsigyti vietinės draudimo bendrovės akcijų arba padidinti savo akcijų dalį, iš anksto gavęs Finansų ministerijos leidimą. Finansų ministerija, suteikdama leidimą arba pritardama vietinių draudimo bendrovių akcijų įsigijimui, atsižvelgia į šiuos kriterijus: akcijų nuosavybės išskaidymą ir akcininkų iš įvairių šalių buvimą; naujų draudimo produktų tiekimą ir susijusių techninių žinių perdavimą, jeigu užsienio investuotojas yra draudimo bendrovė. Apribojimai netaikomi užsienio asmenų dalyvavimui privatizuojamose draudimo bendrovėse. Savidraudos institucijos nariais gali būti tik Slovėnijos Respublikoje įsteigtos bendrovės ir Slovėnijos Respublikos piliečiai. SI: A.2 papunktis (perdraudimas ir antrinis rizikos perdavimas (retrocesija)): Užsienio kapitalo dalyvavimas perdraudimo bendrovėse negali siekti akcinio kapitalo kontrolinio paketo (po naujojo Draudimo bendrovių įstatymo priėmimo apribojimai bus taikomi tik filialams). SI: A.3 ir A.4 papunkčiai (draudimo tarpininkavimas ir su draudimu susijusios papildomos paslaugos): Norėdamas teikti konsultavimo ir ginčų sureguliavimo paslaugas, privaloma įsisteigti kaip juridiniam asmeniui, gavus Draudimo biuro sutikimą. Aktuarijų ir rizikos vertintojų paslaugos gali būti teikiamos tik per profesinius susivienijimus. Galima užsiimti tik tiesioginio draudimo ir perdraudimo veikla. Individualūs verslininkai privalo turėti nuolatinę gyvenamąją vietą Slovėnijos Respublikoje. SE: Švedijoje neužregistruoti draudimo tarpininkai gali užsiregistruoti tik per filialą. SE: Ne gyvybės draudikai, neužregistruoti Švedijoje ir vykdantys veiklą šioje šalyje apmokestinami ne pagal veiklos rezultatus, o pagal pajamas, gaunamas iš tiesioginio draudimo premijų. SE: Draudimo bendrovės steigėjas turi būti Europos ekonominėje erdvėje nuolat gyvenantis fizinis asmuo arba Europos ekonominėje erdvėje užregistruotas juridinis asmuo. |

4) Fizinių asmenų dalyvavimas | CY: Neribojamas. PL: A.1–A.3 papunkčiai (tiesioginis draudimas, perdraudimas ir antrinis rizikos perdavimas (retrocesija) bei draudimo tarpininkavimas): Apribojimai netaikomi, išskyrus horizontaliajame skyriuje nurodytas sąlygas ir šiuos apribojimus: Reikalavimas draudimo tarpininkams dėl gyvenamosios vietos. A.4 papunktis (su draudimu susijusios papildomos paslaugos) Neribojama. AT, BE, BG, CZ, DE, DK, ES, EE, FR, FI, EL, HU, IT, IE, LU, LT, LV, MT, NL, PT, RO, SE, SI, SK, UK: Apribojimai netaikomi, išskyrus horizontaliajame skyriuje nurodytas sąlygas ir šiuos konkrečius apribojimus: AT: Filialo vadovybėje turi būti du fiziniai asmenys, turintys gyvenamąją vietą Austrijoje. BG: Apribojimai netaikomi indėlių draudimui ir panašioms kompensacijų sistemoms, taip pat privalomojo draudimo sistemoms. Apribojimai netaikomi antrinio rizikos perdavimo (retrocesijos) paslaugoms. Apribojimai netaikomi A.3 ir A.4 papunkčiams (draudimo tarpininkavimas ir su draudimu susijusios papildomos paslaugos). DK: Draudimo filialo generalinis agentas pastaruosius dvejus metus turi būti gyvenęs Danijoje, jeigu jis nėra vienos iš Bendrijos valstybių narių pilietis. Verslo ir pramonės ministras turi teisę daryti išimtis. DK: Reikalavimas dėl gyvenamosios vietos taikomas bendrovės vadovams ir valdybos nariams. Tačiau verslo ir pramonės ministras turi teisę daryti išimtis. Išimtys taikomos be diskriminacijos. ES, IT: Reikalavimas dėl gyvenamosios vietos taikomas aktuarijams. EL: Dauguma Graikijoje įsteigtos bendrovės direktorių valdybos narių turi būti kurios nors Bendrijos valstybės narės piliečiai. SI: Aktuarijams ir rizikos vertintojams, be kvalifikacijos patikrinimo egzamino, narystės Slovėnijos Respublikos aktuarijų asociacijoje ir puikaus slovėnų kalbos mokėjimo reikalavimų, taikomas ir gyvenamosios vietos reikalavimas. |

B. Bankininkystė ir kitos finansinės paslaugos (išskyrus draudimą) | 1) Tarpvalstybinis paslaugų teikimas | BE: Įmonė Belgijoje privalo teikti investavimo konsultacines paslaugas. BG: B.11 ir B.12 papunkčiai (finansinės informacijos teikimas bei perdavimas ir konsultavimo paslaugos): Reikalaujama naudotis viešaisiais komunikacijų tinklais arba įgaliotojo operatoriaus valdomais tinklais, jeigu teikiamos tarpvalstybinės paslaugos. Apribojimai netaikomi tarpininkavimui ir kitoms pagalbinėms finansinėms paslaugoms. CY: Neribojama. CZ: Ne centrinio banko valiutos emisijos paslaugos, prekyba išvestinėmis finansinėmis priemonėmis, perleidžiamaisiais vertybiniais popieriais ir kitais apyvarčiais instrumentais bei finansiniais aktyvais, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas, tarpininkavimas ir kitos pagalbinės finansinės su šia veikla susijusios paslaugos: Neribojama. CZ: Apribojimai netaikomi, išskyrus šiuos atvejus: Tik Čekijoje įsteigti bankai ir užsienio bankų filialai, turintys atitinkamą leidimą, gali: teikti indėlių paslaugas; prekiauti užsienio valiuta; vykdyti nepiniginius tarpvalstybinius mokėjimus. Čekijos nacionalinio banko arba finansų ministerijos leidimas prekiauti užsienio valiuta reikalingas Čekijos rezidentams ne bankininkams, norintiems: (a) atidaryti Čekijos rezidentų sąskaitas užsienyje ir mokėti į jas, (b) vykdyti kapitalinius mokėjimus užsienyje (išskyrus FDI), (c) teikti finansinius kreditus ir garantijas, (d) atlikti finansines operacijas su išvestinėmis finansinėmis priemonėmis, (e) pirkti užsienio vertybinius popierius, išskyrus Valiutų keitimo įstatyme numatytus atvejus, (f) leisti užsienio vertybinius popierius viešai ir neviešai prekybai Čekijos Respublikoje ar kitaip juos pateikti vidaus rinkoje. EE: B.1 papunktis (indėlių priėmimas): Akcinei bendrovei, dukterinei įmonei arba filialui steigti reikalingas Eesti Pank banko leidimas ir registracija pagal Estijos įstatymus. EE, LT: Norint valdyti investicinius fondus ar investicines bendroves, reikia įsteigti specializuotą valdymo bendrovę. Tik Bendrijoje registruotą buveinę turinčios bendrovės gali veikti kaip investicinių fondų depozitoriumas. HU: Neribojama. IE: Norint teikti investicines paslaugas ar konsultavimo investicijų klausimais paslaugas, reikia turėti arba: 1) Airijos leidimą, kuris paprastai suteikiamas su sąlyga, kad įmonė būtų užregistruota arba turėtų partnerystės ar individualaus prekiautojo statusą; bet kuriuo atveju vadovas ir (arba) buveinė turi būti užregistruoti Airijoje (kai kuriais atvejais leidimo gali būti nereikalaujama, pvz., kai trečiosios šalies paslaugų teikėjas nėra registruotas Airijoje ir ši paslauga neteikiama privatiems asmenims), arba 2) leidimą, išduotą kitoje valstybėje narėje pagal EB investicinių paslaugų direktyvą. IT: Neribojama „promotori di servizi finanziari“ (finansinių paslaugų teikimui). LT: Pensijų fondų valdymas: Privaloma registracija. MT: B.1 ir B.2 papunkčiai (indėlių priėmimas ir visų rūšių skolinimas): Neribojama. B.11 papunktis (finansinės informacijos teikimas ir perdavimas): Apribojimai netaikomi, išskyrus tarptautinių informacijos teikėjų perduodamai finansinei informacijai. B.12 papunktis (konsultavimo ir kitos pagalbinės finansinės paslaugos): Neribojama. PL: B.11 papunktis (finansinės informacijos teikimas ir perdavimas): Teikiant tarpvalstybines paslaugas reikalaujama naudotis viešaisiais telekomunikacijų tinklais arba įgalioto operatoriaus valdomais tinklais. B.12 papunktis (konsultavimo ir kitos pagalbinės finansinės paslaugos): Neribojama. RO: B.4 papunktis (visos mokėjimo ir pinigų pervedimo paslaugos): Leidžiama atlikti tik per vietinį banką. SK: Prekyba išvestinėmis finansinėmis priemonėmis, perleidžiamaisiais vertybiniais popieriais ir kitais apyvarčiais instrumentais bei finansiniais aktyvais, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas: Neribojama. SK: (i) Teisė teikti indėlių paslaugas suteikiama tik vietiniams bankams ir užsienio bankų filialams Slovakijos Respublikoje. (ii) Užsienio valiuta gali prekiauti tik leidimus turintys vietiniai bankai, užsienio bankų filialai Slovakijos Respublikoje ir asmenys, turintys leidimą disponuoti užsienio valiuta. Bratislavos biržoje gali prekiauti tik biržos nariai. Rezidentai gali prekiauti RM-System Slovakia be jokių apribojimų, o nerezidentai – tik per vertybinių popierių mažmeninius prekiautojus. (iii) Nepiniginius tarpvalstybinius mokėjimus gali atlikti tik leidimus turintys vietiniai bankai ir užsienio bankų filialai Slovakijos Respublikoje. (iv) Slovakijos nacionalinio banko leidimas naudoti užsienio valiutą reikalingas norint: (a) užsienyje atidaryti Slovakijos rezidento ne bankininko sąskaitą, išskyrus fizinių asmenų sąskaitas, kai jie yra užsienyje; (b) vykdyti kapitalinius mokėjimus užsienyje; (c) gauti finansinį kreditą iš užsieniečio nerezidento; išskyrus kreditus iš užsienio, kurių grąžinimo laikas ilgesnis kaip 3 metai, ir fizinių asmenų paskolas fiziniams asmenims ne verslo tikslais; (v) Eksportuojant ir importuojant Slovakijos valiutą bei užsienio valiutą grynaisiais pinigais, jei suma viršija 150 000 SKK (Slovakijos kronų), ir aukso bei sidabro lydinius reikia deklaruoti. (vi) Užsienio valiutos naudojimo leidimas arba užsienio valiutos keitimo institucijos išduota licencija reikalinga rezidentui deponuojant finansinius aktyvus užsienyje. vii)) Tik Slovakijoje įsteigtos valiutų keitimo įstaigos gali teikti ir gauti garantijas ir prisiimti prievoles, laikydamosi nustatytų ribų ir Slovakijos nacionalinio banko nuostatų. SI: Dalyvavimas iždo obligacijų emisijoje, pensijų fondų valdyme ir teikiant su tuo susijusias konsultavimo ar kitas papildomas finansines paslaugas: Neribojama. B.11 ir B.12 papunkčiai (finansinės informacijos teikimas ir perdavimas bei konsultavimo ar kitų papildomų finansinių paslaugų teikimas, išskyrus tas paslaugas, kurios yra susijusios su iždo obligacijų emisija ir pensijų fondų valdymu): Neribojama. Visi kiti papunkčiai: Apribojimai netaikomi, išskyrus vietinių juridinių asmenų ir individualių verslininkų kreditų gavimą (visų rūšių skolinimąsi), garantijų ir rekomendacijų priėmimą iš užsienio kredito įstaigų. Pastaba: vartojimo kreditai bus teikiami be apribojimų priėmus naująjį Užsienio valiutos įstatymą). Visi minėti veiksmai turi būti užregistruoti Slovėnijos banke. Pastaba: ši nuostata bus panaikinta priėmus naująjį Bankininkystės įstatymą.) Užsienio asmenys užsienio vertybinius popierius gali parduoti tik per vietinius bankus ir biržos brokerio bendrovę. Slovėnijos biržos nariai turi būti registruoti Slovėnijoje. |

2) Vartojimas užsienyje | BG: B.1–B.10 papunkčiai (indėlių priėmimas, visų rūšių skolinimas, finansinis lizingas, visos mokėjimo ir pinigų pervedimo paslaugos, garantijos ir laidavimas, prekyba vertybiniais popieriais, dalyvavimas visų rūšių vertybinių popierių emisijoje, finansų maklerio paslaugos, turto valdymas, atsiskaitymas už finansinius aktyvus ir kliringas): Neribojama. B.11 ir B.12 papunkčiai (finansinės informacijos teikimas bei perdavimas ir kitos konsultavimo paslaugos): Jeigu šiomis paslaugomis naudojamasi užsienyje, reikalaujama naudotis viešaisiais telekomunikacijų tinklais arba įgaliotojo operatoriaus valdomais tinklais. Apribojimai netaikomi tarpininkavimui ir kitoms papildomoms finansinėms paslaugoms. CY: Apribojimai netaikomi, išskyrus B.6 (e) papunktį (prekyba apyvarčiais vertybiniais popieriais): Jokių apribojimų. CZ: Ne centrinio banko valiutos emisijos paslaugos, prekyba išvestinėmis finansinėmis priemonėmis ir aukso bei sidabro lydiniais, finansų maklerio paslaugos, turto valdymas, atsiskaitymas už finansinius aktyvus ir kliringas, konsultavimas, tarpininkavimas bei kitos pagalbinės finansinės su šia veikla susijusios paslaugos: Neribojama. CZ: Apribojimai netaikomi, išskyrus šiuos atvejus: Tik Čekijoje įsteigti bankai ir užsienio bankų filialai, turintys atitinkamą leidimą, gali: teikti indėlių paslaugas; prekiauti užsienio valiuta; vykdyti nepiniginius tarpvalstybinius mokėjimus. Čekijos nacionalinio banko arba finansų ministerijos leidimą prekiauti užsienio valiuta privalo gauti Čekijos rezidentai ne bankininkai, norintys: (a) atidaryti Čekijos rezidentų sąskaitas užsienyje ir mokėti į jas, (b) vykdyti kapitalinius mokėjimus užsienyje (išskyrus FDI), (c) teikti finansinius kreditus ir garantijas, (d) atlikti finansines operacijas su išvestinėmis finansinėmis priemonėmis, (e) pirkti užsienio vertybinius popierius, išskyrus Valiutų keitimo įstatyme numatytais atvejais, (f) leisti užsienio vertybinius popierius viešai ir neviešai prekybai Čekijos Respublikoje ar kitaip juos pateikti vidaus rinkoje. DE: Vokietijos markėmis denominuotų vertybinių popierių emisijų pagrindinis valdytojas gali būti tik Vokietijoje registruota kredito įstaiga, dukterinė įmonė arba filialas. FI: Valstybinių subjektų mokėjimai (išlaidos) atliekami per Suomijos pašto žiro sistemą (Postal Giro System), kurią tvarko Postipankki Ltd. Finansų ministerija, atsižvelgdama į konkrečias priežastis, gali daryti išimtis iš šios taisyklės. EL: Norint teikti pasaugos ir depozitoriumo paslaugas, įskaitant palūkanų ir pagrindinių išmokų už vertybinius popierius administravimą, reikia užsiregistruoti Graikijoje. HU: Neribojama. MT: B.1 ir B.2 papunkčiai (indėlių priėmimas ir visų rūšių skolinimas): Neribojama. B.11 papunktis (finansinės informacijos teikimas ir perdavimas): Neribojama, išskyrus tarptautinių informacijos teikėjų teikiamą finansinę informaciją. B.3–B.10 ir B.12 papunkčiai: Neribojama. PL: B.11 papunktis (finansinės informacijos teikimas ir perdavimas): Teikiant tarpvalstybines paslaugas, reikalaujama naudotis viešaisiais telekomunikacijų tinklais arba įgalioto operatoriaus valdomais tinklais. B.1–B.10 ir B.12 papunkčiai: Neribojama. RO: Atidaryti sąskaitas ir panaudoti užsienio valiutos išteklius užsienyje gali tik fiziniai ir juridiniai Rumunijos asmenys, gavę išankstinį Rumunijos nacionalinio banko leidimą. Apribojimai netaikomi papunkčiui B.3 (finansinis lizingas), B.7 (dalyvavimas visų rūšių vertybinių popierių emisijoje), B.9 (turto valdymas) ir B.10 (atsiskaitymas už finansinius aktyvus ir kliringas). SK: Prekyba išvestinėmis finansinėmis priemonėmis ir aukso bei sidabro lydiniais, finansų maklerio paslaugos, turto valdymas ir tarpininkavimas: Neribojama. SK: (i) Teisė teikti indėlių paslaugas suteikiama tik vietiniams bankams ir užsienio bankų filialams Slovakijos Respublikoje. (ii) Užsienio valiuta gali prekiauti tik leidimus turintys vietiniai bankai, užsienio bankų filialai Slovakijos Respublikoje ir asmenys, turintys leidimą disponuoti užsienio valiuta. Bratislavos biržoje gali prekiauti tik biržos nariai. Rezidentai gali prekiauti RM-System Slovakia be jokių apribojimų, o nerezidentai – tik per vertybinių popierių mažmeninius prekiautojus. (iii) Nepiniginius tarpvalstybinius mokėjimus gali atlikti tik leidimus turintys vietiniai bankai ir užsienio bankų filialai Slovakijos Respublikoje. (iv) Slovakijos nacionalinio banko leidimas naudoti užsienio valiutą reikalingas norint: (a) užsienyje atidaryti Slovakijos rezidento ne bankininko sąskaitą, išskyrus fizinių asmenų sąskaitas, kai jie yra užsienyje; (b) vykdyti kapitalinius mokėjimus užsienyje; (c) gauti finansinį kreditą iš užsieniečio nerezidento; išskyrus kreditus iš užsienio, kurių grąžinimo laikas ilgesnis kaip 3 metai, ir fizinių asmenų paskolas fiziniams asmenims ne verslo tikslais. (v) Eksportuojant ir importuojant Slovakijos valiutą ir užsienio valiutą grynaisiais, jei suma viršija 150 000 SKK (Slovakijos kronų), ir aukso bei sidabro lydinius reikia deklaruoti. (vi) Užsienio valiutos naudojimo leidimas arba užsienio valiutos keitimo institucijos išduota licencija reikalinga rezidentui deponuojant finansinius aktyvus užsienyje. (vii) Tik Slovakijoje įsteigtos valiutų keitimo įstaigos gali teikti bei gauti garantijas ir prisiimti prievoles, laikydamosi nustatytų ribų ir Slovakijos nacionalinio banko nuostatų. SI: Dalyvavimas iždo obligacijų emisijoje, pensijų fondų valdyme ir teikiant su tuo susijusias konsultavimo ar kitas papildomas finansines paslaugas: Neribojama. B.11 ir B.12 papunkčiai (finansinės informacijos teikimas bei perdavimas ir konsultavimo ar kitų papildomų finansinių paslaugų teikimas, išskyrus tas paslaugas, kurios yra susijusios su iždo obligacijų emisija ir pensijų fondų valdymu): Apribojimai netaikomi. Visi kiti papunkčiai: Apribojimai netaikomi, išskyrus vietinių juridinių asmenų ir individualių verslininkų kreditų gavimą (visų rūšių skolinimąsi) ir garantijų bei rekomendacijų priėmimą iš užsienio kredito įstaigų. (Pastaba: vartojimo kreditai bus teikiami be apribojimų priėmus naująjį Užsienio valiutos įstatymą). Visi minėti veiksmai turi būti užregistruoti Slovėnijos banke. (Pastaba: ši nuostata bus panaikinta priėmus naująjį Bankininkystės įstatymą.) Slovėnijoje užregistruoti juridiniai asmenys gali būti investicinių fondų turto depozitoriumais. UK: Sterlingais denominuotų vertybinių popierių emisijų, įskaitant privačiai atliekamas emisijas, pagrindiniai valdytojai gali būti tik Europos ekonominėje erdvėje užregistruotos bendrovės. |

3) Verslo registravimas | Visose valstybėse narėse: Investicinių fondų ir investicinių bendrovių valdymui turi būti įsteigta specializuota valdymo bendrovė (UCITS Direktyvos 85/611/EEB 6 ir 13 straipsniai). Tik bendrovės, turinčios registruotą buveinę Bendrijoje, gali veikti kaip investicinių fondų aktyvų depozitoriumai (UCITS Direktyvos 85/611/EEB 8.1 ir 15.1 punktai). AT: Tik Austrijos biržos nariai gali prekiauti vertybiniais popieriais šioje biržoje. AT: Užsienio valiutų keitimui ir prekybai užsienio valiuta reikalingas Austrijos nacionalinio banko leidimas. AT: Hipotekos vekselius ir savivaldybių vekselius gali leisti tik specializuoti bankai, turintys tokios veiklos leidimą. AT: Pensijų fondo valdymo paslaugas gali teikti tik tokiai veiklai specializuota bendrovė, Austrijoje registruota kaip akcinė bendrovė. BE: Bet koks viešas pasiūlymas, pateiktas asmens, bendrovės ar institucijos, nesančių kurios nors Europos bendrijos valstybės narės jurisdikcijoje, arba jų vardu, įsigyti Belgijos vertybinių popierių turi būti pateiktas finansų ministrui leidimui gauti. BG: B.1–B.5 papunkčiai (indėlių priėmimas, visų rūšių skolinimas, finansinis lizingas, visos mokėjimo ir pinigų pervedimo paslaugos, garantijos ir laidavimas). Bulgarijos Respublikoje norintys įsisteigti užsienio bankai turi turėti atitinkamą leidimą pagal savo kilmės šalies įstatymus; jiems neturi būti uždrausta užsiimti bankininkystės veikla savo kilmės šalyje ir veiklos šalyse. Apribojimai netaikomi caisses populaires. Norint tiesiogiai arba netiesiogiai įsigyti akcijų, atitinkančių 5 % arba daugiau įsteigto banko balsavimo teisių, reikalingas Bulgarijos nacionalinio banko leidimas. Leidimas suteikiamas remiantis patikimumo kriterijaus, atitinkančiais GATS XVI ir XVII straipsniuose numatytus įpareigojimus. Bankui, norinčiam tiesiogiai arba netiesiogiai įsigyti bendrovės, kuri nėra bankas, akcinio kapitalo dalį, atitinkančią daugiau nei 10 % viso šios bendrovės kapitalo, reikalingas Bulgarijos nacionalinio banko leidimas. Paslaugų teikėjams, teikiantiems indėlių ir pinigų pervedimo paslaugas iš biudžeto finansuojamoms valstybės institucijoms, gali būti suteiktas išimtinėmis teisėmis veikiančių paslaugų teikėjų statusas. Reikalavimas dėl nuolatinio gyvenimo šalyje taikomas valdančiosios institucijos, veikiančios banko vardu ir jo naudai, vykdantiesiems direktoriams. Apribojimai netaikomi iždo garantijoms. B.6, B.7 ir B.9 papunkčiai (prekyba vertybiniais popieriais, dalyvavimas visų rūšių vertybinių popierių emisijoje, turto valdymas): Šia veikla gali užsiimti investicijų tarpininkai, investicinės bendrovės ir biržos, įsteigtos kaip akcinės bendrovės, kurioms leidimą suteikė Finansinės priežiūros komisija (FSC). Leidimas suteikiamas atsižvelgiant į valdymo bei techninius reikalavimus, taip pat investuotojų apsaugos reikalavimus. JSC birža: minimalaus kapitalo reikalavimai (BGN 100 000); ne mažiau kaip 2/3 viso kapitalo paskirstyta finansinėms institucijoms (draudimo bendrovėms, finansų rūmams, investicijų tarpininkams); tiesioginis arba netiesioginis akcininko dalyvavimas neturi viršyti 5 % biržos kapitalo viršutinės ribos. Investicijų tarpininkai: Apribojimai netaikomi investicijų tarpininkavimo veiklai, vykdomai Bulgarijos Respublikos teritorijoje, jeigu FSC nėra leidusi kitaip. Narystės biržoje, siekiant joje prekiauti vertybiniais popieriais, suteikimo sąlyga: Investicijų tarpininkas gali būti tik vienos biržos (tik Bulgarijoje) narys. Investicinės bendrovės: Investicinė bendrovė negali užsiimti bankininkystės, draudimo bendrovės arba investicijų tarpininko veikla. Apribojimai netaikomi prekybai apyvarčiais instrumentais ir finansiniais aktyvais, išskyrus perleidžiamuosius vertybinius popierius, savo arba klientų naudai. Apribojimai netaikomi iždo obligacijų emisijai. Apribojimai netaikomi pensijų fondų valdymui. B.8 ir B.10 papunkčiai (finansų maklerio paslaugos, atsiskaitymas už finansinius aktyvus ir kliringas): Neribojama. B.11 ir B.12 papunkčiai (finansinės informacijos teikimas bei perdavimas ir konsultavimo paslaugos): Reikalaujama naudotis viešaisiais telekomunikacijų tinklais arba įgaliotojo operatoriaus valdomais tinklais. Apribojimai netaikomi tarpininkavimui ir kitoms papildomoms finansinėms paslaugoms. CY: Yra įstatymų numatytas reikalavimas, taikomas nediskriminuojant, kad Kipro Respublikoje paslaugas siūlantys bankai turi turėti juridinio asmens statusą. Juridiniais asmenimis laikomi ir Kipre registruoti užsienio bankų ir (arba) finansinių institucijų filialai. CY: Asmeniui ir jo susijusioms šalims banke gali tiesiogiai ar netiesiogiai priklausyti ne daugiau kaip 10 % nuosavybės arba balsų, išskyrus atvejus, kai gaunamas išankstinis rašytinis centrinio banko sutikimas. CY: Kartu su minėta nuostata, trijuose šiuo metu veikiančiuose biržoje kotiruotuose vietiniuose bankuose tiesiogiai ar netiesiogiai užsienio asmenų valdomų akcijų dalis arba įsigyjamo kapitalo dalis negali viršyti 0,5 % vienam asmeniui arba organizacijai ir 0,6 % kolektyviai. CY: B.1–B.5 ir B.6.(b) papunkčiai (indėlių priėmimas, visų rūšių skolinimas, finansinis lizingas, visos mokėjimo ir pinigų pervedimo paslaugos, garantijos ir laidavimas, prekyba užsienio valiuta): Naujiems bankams taikomi šie reikalavimai: (a) Bankininkystės veiklai reikalingas centrinio banko leidimas. Prieš suteikdamas leidimą, centrinis bankas gali patikrinti ekonominius poreikius. (b) Užsienio bankų filialai turi būti užregistruoti Kipre pagal Bendrovių įstatymą ir gauti leidimą pagal Bankininkystės įstatymą. B.6.(e) papunktis (prekyba apyvarčiais vertybiniais popieriais): Tik Kipro biržos nariai (brokeriai) gali verstis vertybinių popierių maklerio veikla. Bendrovės, veikiančios kaip makleriai, gali įdarbinti tik tuos asmenis, kurie gali dirbti brokeriais, jeigu jie turi reikiamą licenciją. Bankai ir draudimo bendrovės negali užsiimti šia veikla. Maklerio įmonė gali užsiregistruoti kaip Kipro biržos narė tik tuo atveju, jei yra įsteigta ir užregistruota pagal Kipro bendrovių įstatymą. B.6. (a), (c), (d) ir (f) ir B.7–B.12 papunkčiai: Neribojama. CZ: Ne centrinio banko valiutos emisijos paslaugos, prekyba išvestinėmis finansinėmis priemonėmis ir aukso bei sidabro lydiniais, finansų maklerio paslaugos, turto valdymas, atsiskaitymas už finansinius aktyvus ir kliringas, konsultavimas, tarpininkavimas ir kitos pagalbinės finansinės paslaugos, susijusios su šia veikla: Neribojama. CZ: Apribojimai netaikomi, išskyrus šiuos atvejus: Bankininkystės paslaugas gali teikti tik Čekijoje įsteigti bankai ar užsienio bankų filialai, turintys Čekijos nacionalinio banko leidimą, suderintą su Finansų ministerija. Suteikiant leidimą remiamasi kriterijais, kurie taikomi laikantis Bendrojo susitarimo dėl prekybos paslaugomis (GATS). Hipotekos kreditų paslaugas gali teikti tik čekų įsteigti bankai. Bankai gali būti steigiami tik kaip akcinės bendrovės. Veikiančių bankų akcijos gali būti įsigyjamos tik gavus išankstinį Čekijos nacionalinio banko sutikimą. Vertybiniais popieriais galima viešai prekiauti tik gavus atitinkamą leidimą ir patvirtinus vertybinių popierių emisijos prospektą. Leidimas neišduodamas, jeigu vieša prekyba vertybiniais popieriais prieštarauja investuotojų interesams, neatitinka valdžios finansinės politikos nuostatų arba finansų rinkos reikalavimų[3]. Vertybinių popierių pardavėjų, biržos maklerių ar tiesioginės prekybos rinkos organizatorių, investicinių bendrovių ir investicinių fondų steigimui ir veiklai reikalingi leidimai, kurie išduodami atsižvelgiant į kvalifikaciją, moralinę reputaciją, vadybos ir materialinius reikalavimus. Atsiskaitymą už finansines operacijas ir kliringą stebi ir prižiūri Čekijos nacionalinis bankas, siekdamas užtikrinti sklandžią ir ekonomiškai pagrįstą sektoriaus veiklą. DK: Finansinės institucijos vertybinių popierių prekyboje Kopenhagos biržoje gali dalyvauti tik per Danijoje registruotas dukterines įmones. FI: Ne mažiau kaip pusė steigėjų, direktorių valdybos, stebėtojų tarybos narių ir deleguotų atstovų, vykdantysis direktorius, prokuratorius ir pasirašyti kredito įstaigos vardu įgaliotas asmuo turi turėti gyvenamąją vietą Europos ekonominėje erdvėje, išskyrus atvejus, kaip Finansų ministerija padaro išimtį. Ne mažiau kaip vienas auditorius turi turėti gyvenamąją vietą Europos ekonominėje erdvėje. FI: Išvestinių finansinių priemonių biržos makleris turi turėti gyvenamąją vietą Europos ekonominėje erdvėje. Išimtys gali būti taikomos tik Finansų ministerijos nustatytomis sąlygomis. FI: Valstybinių subjektų mokėjimai (išlaidos) atliekami per Suomijos pašto žiro sistemą (Postal Giro System), kurią tvarko Postipankki Ltd. Finansų ministerija, atsižvelgdama į konkrečias priežastis, gali taikyti išimtis iš šios taisyklės. FR: Be Prancūzijos kredito įstaigų, Prancūzijos frankais denominuotų emisijų pagrindiniais tvarkytojais gali būti ne Prancūzijos bankų filialai (pagal Prancūzijos teisę), kuriems Paryžiuje suteiktas leidimas atsižvelgiant į pretenduojančio ne Prancūzijos banko prancūziškos dukterinės įmonės pakankamas lėšas ir įsipareigojimus. Šios sąlygos taikomos pagrindiniams bankams, tvarkantiems apskaitą. Ne Prancūzijos bankas gali be jokių apribojimų ar steigimo reikalavimų kartu arba bendrai valdyti eurofrankais denominuotas obligacijų emisijas. EL: Finansinės institucijos Atėnų biržoje vertybinių popierių prekyboje gali dalyvauti tik per Graikijoje užregistruotas dukterines įmones. EL: Filialai gali būti įsteigti ir veikti tik tuomet, jei jie importavo, konvertavo į drachmas ir laiko Graikijoje minimalią užsienio valiutos sumą tol, kol užsienio bankas vykdo savo veiklą Graikijoje: Steigiant iki keturių filialų, minimali reikalaujama suma šiuo metu lygi pusei akcinio kapitalo sumos, būtinos, kad kredito įstaiga galėtų užsiregistruoti Graikijoje; Norint steigti papildomus filialus, minimali reikalaujamo kapitalo suma turi būti lygi minimaliai akcinio kapitalo sumai, būtinai, kad kredito įstaiga galėtų užsiregistruoti Graikijoje. HU: Ketinama apriboti tiesioginių filialų veiklą, kai ją apribos Bendrojo susitarimo dėl prekybos paslaugomis (GATS) nuostatos, šiose nuostatose numatytomis sąlygomis. HU: Vieno akcininko tiesioginės ar netiesioginės nuosavybės ar balsų dalis kredito įstaigoje, jeigu šis akcininkas nėra kredito įstaiga, draudimo bendrovė ar investicinė bendrovė, negali viršyti 15 %. HU: Finansų institucijos valdyboje ne mažiau kaip du nariai turi būti Vengrijos piliečiai, rezidentai, kaip apibrėžta atitinkamuose užsienio valiutos naudojimą reglamentuojančiuose teisės aktuose, ir ne mažiau kaip vienerius metus turintys nuolatinę gyvenamąją vietą Vengrijoje. HU: Ilgalaikė valstybės nuosavybės dalis Országos Takarékpénztár és Kereskedelmi Bank Rt banke bus palaikoma ne mažesniu kaip 25 %+1 balso santykiu. IE: Jeigu kolektyvinio investavimo schemos vykdomos per investicinius fondus ir kintamo kapitalo bendroves (išskyrus perleidžiamaisiais vertybiniais popieriais prekiaujančias kolektyvinio investavimo įmones, angl. UCITS), Airijoje ar kitoje Bendrijos valstybėje narėje turi būti užregistruota patikėtinė ir (arba) depozitorinė ir valdymo bendrovė. Jeigu steigiama ribotos atsakomybės investicinė partnerystė, ne mažiau kaip vienas jos generalinis partneris turi būti užregistruotas Airijoje. IE: Subjektas, norintis tapti biržos nariu Airijoje, privalo tenkinti kurią nors iš šių sąlygų: 1) turėti veiklos leidimą Airijoje – tai reiškia, kad jis turi būti užregistruotas arba sudaręs partnerystę ir turėti centrinę ir (arba) registruotą buveinę Airijoje, arba 2) turėti veiklos leidimą kitoje valstybėje narėje pagal EB Investicinių paslaugų direktyvą. IE: Norint teikti investicines paslaugas ar konsultuoti investicijų klausimais reikalinga arba 1) veiklos Airijoje leidimas, paprastai išduodamas, jeigu subjektas yra užregistruotas arba sudaręs partnerystę ar yra individualus prekiautojas ir turi pagrindinę ir (arba) registruotą buveinę Airijoje (priežiūros institucija gali išduoti veiklos leidimus ir trečiųjų šalių subjektų filialams), arba 2) registracija kitoje valstybėje narėje pagal EB investicinių paslaugų direktyvą. IT: Viešai platinti vertybinius popierius (kaip nustatyta Įstatymo Nr. 216/74 18 straipsnyje), išskyrus akcijas, skolos vertybinius popierius (įskaitant iškeičiamuosius vekselius), gali tik Italijos ribotos atsakomybės bendrovės, reikiamą leidimą gavusios užsienio bendrovės, valstybės institucijos arba savivaldos institucijoms priklausančios bendrovės, kurių pasirašytas kapitalas yra ne mažesnis kaip 2 mlrd. ITL (Italijos lirų). IT: Centralizuotas indėlių, pasaugos ir valdymo paslaugas gali teikti tik Italijos Valstybinių vertybinių popierių bankas arba Monte Titoli SpA – tokias pat paslaugas reguliuojamoje rinkoje platinamų akcijų, dalyvavimo vertybinių popierių ir kitų vekselių atžvilgiu. IT: Taikant kolektyvinio investavimo schemas, išskyrus suderintąsias UCITS pagal Direktyvą 85/611/EEB, patikėtinis ir (arba) depozitorius turi būti užregistruotas Italijoje ar kitoje Europos bendrijos valstybėje narėje ir įsteigti Italijoje filialą. Tik Europos bendrijoje pagrindines buveines turintys bankai, draudimo bendrovės ar vertybinių popierių investicinės bendrovės gali valdyti pensijų fondų lėšas. Valdymo bendrovės (uždaro tipo fondai ir nekilnojamojo turto fondai) taip pat turi būti registruotos Italijoje. IT: Teikdami išnešiojamosios prekybos paslaugas, tarpininkai turi pasitelkti leidimą turintį finansinių paslaugų pardavėją, kurio nuolatinė gyvenamoji vieta yra vienos iš Europos bendrijos valstybių narių teritorijoje. IT: Atsiskaitymą už vertybinius popierius ir kliringą galima atlikti tik per oficialiąją kliringo sistemą. Kliringo iki atsiskaitymo už vertybinius popierius paslaugos gali būti patikėtos tik bendrovei, turinčiai su Consob suderintą Italijos banko leidimą. IT: Užsienio tarpininkų atstovybės negali užsiimti veikla, kurios tikslas – teikti investavimo paslaugas. LV: B.7 papunktis (dalyvavimas visų rūšių vertybinių popierių emisijoje): Latvijos bankas (centrinis bankas) yra valstybės finansinis agentas T tipo obligacijų rinkoje. B.9 papunktis (turto valdymas): Pensijų fondų valdymui yra nustatyta valstybės monopolija. LT: B.1–B.12 papunkčiai: Bent vienas vadovas turi būti Lietuvos pilietis. B.3 papunktis (finansinis lizingas): Finansinio lizingo paslaugas gali teikti tik tam tikros finansinės institucijos (tokios kaip bankai ar draudimo bendrovės). Apribojimai netaikomi nuo 2001 m. sausio 1 d., išskyrus skyriaus „Bankininkystė ir kitos finansinės paslaugos“ horizontaliojoje dalyje nurodytas nuostatas. B.9 papunktis (turto valdymas): Bendrovės steigiamos tik kaip akcinės bendrovės (AB) ir uždarosios akcinės bendrovės (UAB), steigiamos uždarai (kai visos išleistos akcijos iš karto įsigyjamos steigėjų). Aktyvams valdyti turi būti įsteigta specializuota valdymo bendrovė. Tik Lietuvoje registruotą buveinę turinčios bendrovės gali vykdyti aktyvų depozitoriumų veiklą. MT: B.1 ir B.2 papunkčiai (indėlių priėmimas ir visų rūšių skolinimas): Užsieniečiams priklausančios kredito ir kitos finansų įstaigos gali veikti arba kaip filialai, arba kaip vietinės dukterinės įmonės. Veiklos leidimas gali būti išduotas atsižvelgiant į ekonominius poreikius. B.3–B.12 papunkčiai: Neribojama. PL: B.1, B.2, B.4 ir B.5 papunkčiai(išskyrus iždo garantijas ir įsipareigojimus): Bankai steigiami tik kaip akcinės bendrovės arba licencijuoti filialai. Leidimų sistema reglamentuoja visų bankų steigimą pagal patikimumo principus. Pilietybės reikalavimai: Lietuvos piliečiu privalo būti bent vienas iš banko valdytojų. B.6.(e), B.7 (išskyrus dalyvavimą iždo vertybinių popierių emisijoje), B.9 (tik vertybinių popierių portfelio valdymo paslaugos) ir B.12 (konsultavimo ir kitos pagalbinės finansinės paslaugos, susijusios tik su Lenkijoje vykdoma veikla) papunkčiai: Gavus leidimą gali būti steigiama tik akcinė bendrovė arba užsienio juridinio asmens, teikiančio vertybinių popierių paslaugas, filialas. B.11 papunktis: Teikiant tarpvalstybines paslaugas ir (arba) jeigu jomis naudojamasi užsienyje, reikalaujama naudotis viešaisiais telekomunikacijų tinklais arba įgaliotojo operatoriaus valdomais tinklais. Visi kiti papunkčiai: Neribojama. PT: Nepriklausančių EB bankų steigimui reikia leidimo, kurį finansų ministras išduoda išnagrinėjęs kiekvieną konkretų atvejį. Steigti leidžiama tik tuo atveju, jei naujas bankas padidins nacionalinės bankininkystės sistemos veiksmingumą arba svariai prisidės prie Portugalijos ekonomikos internacionalizavimo. PT: Su rizikos kapitalu susijusių paslaugų negali teikti rizikos kapitalo bendrovės, kurių pagrindinė buveinė yra ne ES valstybėje narėje. Maklerio ar prekybininko veikla Lisabonos biržoje gali užsiimti Portugalijoje registruotos maklerio ar prekybininko įmonės arba kitose EB valstybėse narėse registruotų investicinių bendrovių filialai, savo šalyje turintys leidimus užsiimti tokio pobūdžio veikla. Oporto išvestinių finansinių priemonių biržoje ir tiesioginės prekybos vertybiniais popieriais rinkoje negali veikti maklerių ir (arba) prekybininkų bendrovių ne iš EB valstybių narių filialai. Pensijų fondus gali valdyti tik Portugalijoje registruotos bendrovės, turinčios teisę užsiimti gyvybės draudimo veikla. RO: Vertybinių popierių (maklerio) bendrovė turi būti Rumunijos juridinis asmuo, įsteigtas kaip akcinė bendrovė pagal Rumunijos įstatymus ir kurio vienintelis verslo tikslas yra vertybinių popierių tarpininko veikla. Bet kokiam viešam vertybinių popierių išleidimui, prieš paskelbiant prospektą, reikalingas Rumunijos nacionalinės vertybinių popierių komisijos leidimas. Turto valdymą vykdančios bendrovės turi būti įsisteigusios kaip akcinės bendrovės pagal Rumunijos įstatymus; atviro tipo investiciniai fondai turi būti įsteigti pagal Rumunijos civilinę teisę. Apribojimai netaikomi finansiniam lizingui. Apribojimai netaikomi prekybai apyvarčiais instrumentais ir finansiniais aktyvais, išskyrus perleidžiamuosius vertybinius popierius, savo arba klientų naudai. SK: Prekyba teisėmis pirkti išvestinėmis finansinėmis priemonėmis ir aukso bei sidabro lydiniais, finansų maklerio paslaugos ir tarpininkavimas: Neribojama. SK: Bankininkystės paslaugas gali teikti tik vietiniai bankai arba užsienio bankų filialai, kuriems Slovakijos nacionalinis bankas išdavė leidimus, suderintus su Finansų ministerija. Leidimas išduodamas atsižvelgiant į tokius kriterijus kaip kapitalo sukaupimas (finansinė galia), profesinė kvalifikacija, nepriekaištinga reputacija ir kompetencija numatomų banko paslaugų srityje. Bankai turi būti Slovakijos Respublikoje registruoti juridiniai asmenys, įsteigti kaip akcinės bendrovės arba valstybinės finansinės institucijos. Norint įsigyti veikiančio komercinio banko akcijų dalį, viršijančią tam tikrą ribą, reikalingas Slovakijos nacionalinio banko sutikimas. Slovakijos Respublikoje investicijų paslaugas gali teikti tik tie bankai, investicinės bendrovės, investiciniai fondai ir prekiautojai vertybiniais popieriais, kurie yra įsteigti kaip akcinės bendrovės ir kurių akcinis kapitalas atitinka įstatymų reikalavimus. Užsienio investicinė bendrovė ar investicinis fondas turi gauti Finansų ministerijos leidimą Slovakijos Respublikos teritorijoje prekiauti vertybiniais popieriais arba investiciniais sertifikatais, kaip numatyta įstatymuose. Skolos vekselių vidaus arba tarptautinei emisijai reikalingas Finansų ministerijos leidimas. Vertybiniai popieriai gali būti išleisti ir platinami tik gavus Finansų ministerijos viešosios prekybos leidimą, numatytą Vertybinių popierių įstatyme. Prekiautojai vertybiniais popieriais, biržos makleriai ir tiesioginės prekybos vertybiniais popieriais organizatoriai turi gauti Finansų ministerijos leidimą. Visų rūšių atsiskaitymų ir kliringo paslaugas reguliuoja Slovakijos nacionalinis bankas. Atsiskaitymų ir kliringo paslaugos, susijusios su vertybinių popierių fizinės nuosavybės pasikeitimu, registruojamos Vertybinių popierių centre (Vertybinių popierių kliringo ir atsiskaitymų rūmuose). Vertybinių popierių centras gali atlikti tik pervedimus į vertybinių popierių savininkų aktyvų sąskaitas. Kliringo ir atsiskaitymų piniginė dalis atliekama per Bankų kliringo ir atsiskaitymų rūmus (kurių didžiausias akcininkas yra Slovakijos nacionalinis bankas) prie Bratislavos biržos, akcinę bendrovę arba RM-System Slovakia Jumbo sąskaitą. SI: Dalyvavimas iždo obligacijų emisijoje, pensijų fondų valdymas ir susijusios konsultavimo bei kitos pagalbinės finansinės paslaugos: Neribojama. B.11 ir B.12 papunkčiai (finansinės informacijos teikimas ir perdavimas bei konsultavimo ir kitų pagalbinių finansinių paslaugų, išskyrus susijusias su dalyvavimu iždo obligacijų emisijoje ir pensijų fondo valdymu, teikimas): Neribojama. Visi kiti papunkčiai: Visų tipų bankams steigti reikalingas Slovėnijos banko leidimas. Užsienio asmenys gali tapti bankų akcininkais ar įsigyti papildomų akcijų tik gavę išankstinį Slovėnijos banko leidimą. (Pastaba: ši nuostata bus panaikinta priėmus naująjį Bankininkystės įstatymą.) Gavusiems Slovėnijos banko licenciją bankams, jų dukterinėms įmonėms ir filialams gali būti leista teikti visas arba ribotas bankininkystės paslaugas, atsižvelgiant į jų kapitalo dydį. Spręsdamas klausimą, ar išduoti bankui licenciją steigtis kaip visiškai ar didžiąja dalimi priklausančiam užsienio investuotojams arba leidimą įsigyti papildomų banko akcijų, Slovėnijos bankas turi atsižvelgti į šiuos aspektus[4]: investuotojų iš įvairių šalių dalyvavimą; užsienio institucijos nuomonę dėl bankų priežiūros pasikeitimo. (Pastaba: ši nuostata bus panaikinta priėmus naująjį Bankininkystės įstatymą.) Užsienio asmenų dalyvavimas privatizuojamų bankų veikloje neribojamas. Užsienio bankų filialai turi būti užregistruoti Slovėnijos Respublikoje ir turėti juridinio asmens statusą. (Pastaba: ši nuostata bus panaikinta priėmus naująjį Bankininkystės įstatymą.) Apribojimai netaikomi visų tipų hipotekos bankams, taupymo ir kredito įstaigoms. Apribojimai netaikomi privačių pensijų fondų (neprivalomų pensijų fondų) steigimui. Valdymo bendrovės yra verslo bendrovės, įsteigtos tik investicinių fondų valdymui. Užsienio asmenys gali įsigyti iki 20 % valdymo bendrovių akcijų arba balsų; norint įsigyti didesnę dalį, reikia gauti Vertybinių popierių rinkos agentūros leidimą Įgaliotoji (privatizavimo) investicinė bendrovė – tai investicinė bendrovė, įsteigta tik nuosavybės liudijimų (vaučerių) kaupimui ir akcijų, išleistų pagal nuosavybės perdavimą reglamentuojančius teisės aktus, pirkimui. Įgaliotoji valdymo bendrovė įsteigta tik įgaliotosioms investicinėms bendrovėms valdyti. Užsienio asmenys gali įsigyti iki 10 % įgaliotųjų valdymo bendrovių akcijų arba balsų; norint įsigyti didesnę dalį, reikia gauti Vertybinių popierių rinkos agentūros leidimą, suderintą su Ūkio ir plėtros ministerija. Investicinių fondų investicijos į užsienio emitentų vertybinius popierius gali sudaryti ne daugiau kaip 10 % investicinių fondų investicijų. Tokie vertybiniai popieriai turi būti kotiruojami biržose, jau įtrauktose į Vertybinių popierių rinkos agentūros sąrašus. Užsienio asmenys gali įsigyti iki 24 % biržos maklerių bendrovės akcijų arba balsų; norint įsigyti didesnę dalį, reikia gauti Vertybinių popierių rinkos agentūros leidimą. (Pastaba: ši nuostata bus panaikinta priėmus naująjį Vertybinių popierių rinkos įstatymą.) Užsienio emitento vertybiniai popieriai, kurie anksčiau nebuvo platinami Slovėnijos Respublikoje, gali būti platinami tik biržos maklerių bendrovės arba banko, kuriam yra suteikta licencija atlikti tokias operacijas. Prieš pradėdama platinimą, biržos maklerių bendrovė arba bankas turi gauti Vertybinių popierių rinkos agentūros leidimą. Užsienio emitentas, prašydamas leidimo platinti vertybinius popierius Slovėnijos Respublikoje, turi prie prašymo pridėti vertybinių popierių prospekto projektą, dokumentus, įrodančius, kad užsienio emitento išleidžiamų vertybinių popierių garantas yra bankas arba biržos maklerių bendrovė, išskyrus tuos atvejus, kai rengiamasi platinti užsienio emitento akcijas. SE: Švedijoje neregistruotos įmonės gali veikti Švedijoje tik per savo filialus, o bankai – ir per savo atstovybes. SE: Bankininkystės bendrovės steigėjas turi būti fizinis asmuo, kurio gyvenamoji vieta yra Europos ekonominėje erdvėje, arba užsienio bankas. Taupomojo banko steigėjas turi būti fizinis asmuo, kurio gyvenamoji vieta yra Europos ekonominėje erdvėje. UK: Makleriai tarpininkai, t. y. finansinės institucijos, tvarkančios valstybės skolą, turi būti įsteigtos Europos ekonominėje erdvėje ir atskirai kapitalizuotos. |

4) Fizinių asmenų dalyvavimas | CY: B.6.(e) papunktis (prekyba perleidžiamaisiais vertybiniais popieriais): Asmenys, veikiantys individualiai kaip makleriai arba pasamdyti maklerių bendrovės dirbti makleriais, turi atitikti tam keliamus licencijos gavimo reikalavimus. B.1–B.12 papunkčiai, išskyrus B.6.(e): Neribojama. CZ: Ne centrinio banko valiutos emisijos paslaugos, prekyba išvestinėmis finansinėmis priemonėmis ir aukso bei sidabro lydiniais, finansų maklerio paslaugos, atsiskaitymas už finansinius aktyvus ir kliringas, konsultavimas, tarpininkavimas ir kitos pagalbinės finansinės paslaugos, susijusios su šia veikla: Neribojama. Visi kiti papunkčiai: Apribojimai netaikomi, išskyrus tai, kas nurodyta horizontaliojoje dalyje. MT: B.1, B.2 ir B.11 papunkčiai (indėlių priėmimas, visų rūšių skolinimas, informacijos teikimas ir perdavimas): Neribojama, išskyrus tai, kas nurodyta horizontaliojoje dalyje. B.3–B.10 ir B.12 papunkčiai: Neribojama. PL: B.1, B.2, B.4 ir B.5 papunkčiai (išskyrus iždo garantijas ir įsipareigojimus): Apribojimai netaikomi, išskyrus tai, kas nurodyta horizontaliojoje dalyje ir kam taikomas šis apribojimas: pilietybės reikalavimai kai kuriems – bent vienam – vadovui. B.6.(e) ir B.7 papunkčiai (išskyrus dalyvavimą iždo vertybinių popierių emisijoje), B.9 (tik vertybinių popierių portfelio valdymo paslaugos) ir B.12 (konsultavimo ir kitos pagalbinės finansinės paslaugos, susijusios su Lenkijoje vykdoma veikla.): Apribojimai netaikomi, išskyrus tai, kas nurodyta horizontaliojoje dalyje. Visi kiti papunkčiai: Neribojama. SK: Prekyba išvestinėmis finansinėmis priemonėmis ir aukso bei sidabro lydiniais, finansų maklerio paslaugos, tarpininkavimas: Neribojama. Visi kiti papunkčiai: Apribojimai netaikomi, išskyrus tai, kas nurodyta horizontaliojoje dalyje. SI: Dalyvavimas iždo obligacijų emisijoje, pensijų fondo valdymas ir susijusios konsultavimo bei kitos pagalbinės finansinės paslaugos: Neribojama. Visi kiti papunkčiai: Apribojimai netaikomi, išskyrus tai, kas nurodyta horizontaliojoje dalyje. AT, BE, BG, DE, DK, ES, EE, FR, FI, EL, HU, IT, IE, LU, LT, LV, NL, PT, RO, SE, UK: Apribojimai netaikomi, išskyrus tai, kas nurodyta atitinkamose horizontaliosiose dalyse ir kam taikomi konkretūs apribojimai: BG: Apribojimai netaikomi iždo garantijoms. Apribojimai netaikomi prekybai apyvarčiais instrumentais ir finansiniais aktyvais, išskyrus perleidžiamuosius vertybinius popierius, savo arba klientų naudai. Apribojimai netaikomi dalyvavimui iždo obligacijų emisijoje. Apribojimai netaikomi finansų maklerio paslaugoms. Apribojimai netaikomi pensijų fondų valdymui. Apribojimai netaikomi atsiskaitymui už finansinius aktyvus ir kliringui. Apribojimai netaikomi tarpininkavimui ir kitoms papildomoms finansinėms paslaugoms. FR: Sociétés d’investissement à capital fixe: pilietybės reikalavimas taikomas direktorių valdybos pirmininkui, generaliniams direktoriams ir ne mažiau kaip dviem trečdaliams administratorių, taip pat jeigu vertybinių popierių bendrovė turi priežiūros valdybą arba tarybą, tokios valdybos nariams arba jos generaliniam direktoriui bei ne mažiau kaip dviem trečdaliams priežiūros tarybos narių. EL: Kredito įstaigos turi nurodyti bent du asmenis, atsakingus už įstaigos veiklą. Šiems asmenims taikomas gyvenamosios vietos reikalavimas. IT: Gyvenamosios vietos Europos bendrijos valstybės narės teritorijoje reikalavimas taikomas promotori di servizi finanziari (finansinių paslaugų teikėjui). LV: Filialo ar dukterinės įmonės vadovas turi būti Latvijos mokesčių mokėtojas (rezidentas). RO: Apribojimai netaikomi finansinei išperkamajai nuomai (lizingui). Apribojimai netaikomi prekybai savo arba klientų vardu apyvarčiais instrumentais ir finansiniais aktyvais, išskyrus perleidžiamuosius vertybinius popierius. |

- II PRIEDAS

UŽ FINANSINES PASLAUGAS ATSAKINGOS INSTITUCIJOS

A dalis – Bendrijoje ir jos valstybėse narėse:

Europos Komisija | Prekybos GD Vidaus rinkos GD | B-1049 Bruxelles |

Austrija | Finansų ministerija | Directorate Economic Policy and Financial Markets Himmelpfortgasse 4-8 Postfach 2 A-1015 Wien |

Belgija | Ūkio ministerija Finansų ministerija | Rue de Bréderode 7 B-1000 Bruxelles Rue de la Loi 12 B-1000 Bruxelles |

Bulgarija | Ūkio ir energetikos ministerija Finansų ministerija Bulgarijos nacionalinis bankas Finansinės priežiūros komisija | Slavyanska str. 8 Sofia 1052 G.S.Rakovski str.102 Sofia 1000 Al.Batenberg sq.1 Sofia 1000 33, Shar Planina Street Sofia 1303 |

Kipras | Finansų ministerija | CY-1439 Nicosia |

Čekija | Finansų ministerija | Letenská 15 CZ-118 10 Prague |

Danija | Ūkio ministerija | Ved Stranden 8 DK-1061 Copenhagen K |

Estija | Finansų ministerija | Suur-Ameerika 1 EE-15006 Tallinn |

Suomija | Finansų ministerija | PO Box 28 FIN-00023 Helsinki |

Prancūzija | Ūkio, finansų ir pramonės ministerija | Ministère de l’Economie, des Finances et de l’Industrie 139, rue de Bercy F-75572 Paris |

Vokietija | Finansų ministerija | Bundesanstalt für Finanzdienstleistungsaufsicht Graurheindorfer Str. 108 D-53117 Bonn |

Graikija | Graikijos bankas | Panepistimiou Street, 21 GR-10563 Athens |

Vengrija | Finansų ministerija | Pénzügyminisztérium Postafiók 481 HU-1369 Budapest |

Airija | Airijos finansinių paslaugų reguliavimo institucija | PO Box 9138 College Green IRL-Dublin 2 |

Italija | Iždo ministerija | Ministero del Tesoro Via XX Settembre 97 I-00187 Roma |

Latvija | Finansų ir kapitalo rinkos komisija | Kungu Street 1 LV-1050 Riga |

Lietuva | Finansų ministerija | Vaizganto 8a/2, LT-01512 Vilnius |

Liuksemburgas | Finansų ministerija | Ministère des Finances 3, rue de la Congrégation L-2931 Luxembourg |

Malta | Finansinių paslaugų institucija | Notabile Road MT-Attard |

Nyderlandai | Finansų ministerija | Financial Markets Policy Directorate Postbus 20201 NL-2500 EE Den Haag |

Lenkija | Finansų ministerija | 12 Świętokrzyska Street PL-00-916 Warsaw |

Portugalija | Finansų ministerija | Direcção Geral dos Assuntos Europeus e Relações Internacionais Av. Infante D. Henrique, 1C-1º P-1100-278 Lisboa |

Rumunija | Rumunijos nacionalinis bankas Rumunijos nacionalinė vertybinių popierių komisija Draudimo priežiūros komisija Privačių pensijų sistemų priežiūros komisija | 25 Lipscani Str, sector 3 Bucharest, code 030031 (2 Foisorului Street, Bucharest, sector 3 18th, Amiral Constantin Balescu Street, Sector 1, Bucharest Code 011954 74 Splaiul Unirii, sector 4, Bucharest, code 030128 |

Slovakija | Finansų ministerija | Stefanovicova 5 SK-817 82 Bratislava |

Slovėnija | Ūkio ministerija | Kotnikova 5 SI-1000 Ljubljana |

Ispanija | Iždas | Directora General del Tesoro y Politica Financiera Paseo del Prado 6-6a Planta E-28071 Madrid |

Švedija | Finansų priežiūros institucija Švedijos nacionalinis bankas Švedijos vartotojų agentūra | Box 6750 S-113 85 Stockholm Malmskillnadsgatan 7 S-103 37 Stockholm Rosenlundsgatan 9 S-118 87 Stockholm |

Jungtinė Karalystė | J. D. Iždas | 1 Horse Guards Road UK-London SW1A 2HQ |

B dalis – Meksikoje – Secretaria de Hacienda y Credito Publico:

Meksika | Unidad de Banca, Valores y Ahorro | Palacio Nacional, edificio 12, 4 piso Col. Centro, Deleg. Cuauhtemoc , C.P. 06000 México, D.F. |

Unidad de Seguros, Pensiones y Seguridad Social | Palacio Nacional, Oficina 4068 Plaza de la Constitucion, Delegacion Cuauhthemoc, C.P.06000 México, D.F. |

FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS

1. PASIŪLYMO PAVADINIMAS:

Pasiūlymas: TARYBOS SPRENDIMAS dėl Bendrijos pozicijos ES ir Meksikos jungtinėje taryboje dėl Jungtinės tarybos sprendimo Nr. 2/2001 dalinio keitimo

2. BIUDŽETO EILUTĖS:

Skyrius ir straipsnis: Netaikoma

Numatoma suma atitinkamais metais: Netaikoma

3. FINANSINIS POVEIKIS

x Pasiūlymas neturi finansinio poveikio

( Pasiūlymas turi finansinį poveikį ne išlaidoms, o pajamoms; poveikis yra toks:

(mln. EUR vienos dešimtosios tikslumu)

Biudžeto eilutė | Pajamos[5] | 12 mėnesių laikotarpis nuo XXXX/YY/ZZ | [n metai] |

… straipsnis | Poveikis nuosaviems ištekliams |

… straipsnis | Poveikis nuosaviems ištekliams |

Padėtis pradėjus taikyti priemonę |

[n+1] | [n+2] | [n+3] | [n+4] | [n+5] |

… straipsnis |

… straipsnis |

4. KOVOS SU SUKČIAVIMU PRIEMONĖS

Netaikoma

5. KITOS PASTABOS

Netaikoma

[1] OL C [], [], p. [].

[2] OL L 276, 2000 10 28, p. 45.

[3] CZ: Šiuo metu parlamentas svarsto įstatymą dėl finansų rinkos reikalavimų kriterijaus panaikinimo.

[4] Be kapitalo dydžio, Slovėnijos bankas, svarstydamas klausimą dėl neriboto ar riboto leidimo bankininkystės veiklai išdavimo, taip pat atsižvelgia šias gaires (tiek šalies, tiek ir užsienio pretendentams):- nacionalinės ekonomikos prioritetus, teikiamus tam tikroms bankininkystės veiklos rūšims;- dabartinį bankų paslaugų pasiskirstymą Slovėnijos Respublikos teritorijoje;- realią banko veiklą, palyginti su dabartinėje licencijoje nurodytomis veiklos rūšimis.Pastaba: ši nuostata bus panaikinta, priėmus naująjį Bankininkystės įstatymą.)

[5] Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.